text:
Update: 11:03AM Nai tekitekivu kei na i otioti ni valavala ca e vuravura WILIGUSU: �Ni sa lomani ira na kai vuravura vakaoqo na Kalou, me solia kina na Luvena e dua bau ga sa vakatubura me kakua ni rusa ko ira yadua era sa vakabauti koya, me ra rawata ga na bula tawa mudu.� Joni 3:16.
Nai Tikotiko e na were
1. Ko cei e a bulia na tamata? E bulia vakacava?
�A sa bulia na tamata na Kalou mai na kuvu ni qele, ka ceguva kina na ucuna nai cegu ni bula, a sa yaco kina na tamata me yalo bula.� Vakatekivu 2:7.
Io, a cakava na tamata na Kalou ka solia vua na i cegu ni bula. Ka yaco kina me cegu, vakasama, vosa ka lako rawa. Na noda bula mai Vua na Kalou. Sa soli bula ki na yago ka cakava. A sega na bula e na yago me yacova ni sa solia na Kalou.
2. A bulia vakacava na i matai ni yalewa na Kalou?
Ia, na Kalou ko Jiova sa vakayacora me biti Atama e dua na moce lutu, a sa moce kina ko koya, a sa kauta tani ko Koya e dua na sui ni sarisarina, a sa cakava na lewena me veiuturi me kena i sosomi. Ia na sui ni sarisarina ka kauta tani na Kalou ko Jiova mai vua na tagane, sa bulia kina e dua na yalewa, a sa kauti koya vei Atama.� Vakatekivu 2:21, 22.
A taura e dua na sui ni sarisari Atama na Kalou ka bulia kina e dua na yalewa na watina na i matai ni tamata. Na yacana ko Ivi. Na Kalou a buli Ivi me wati Atama. Me rau tiko vata, ka sega ni soli vei Atama e rua na yalewa me watina, ka sega talega ni levu na tagane e solia na Kalou me wati Ivi. Na i naki ni Kalou me dua ga na yalewa ka dua na tagane.
3. Ko cei e a vakarota vua na Kalou me lewai ira na manumanu yavai va?
�A sa kaya na Kalou me datou bulia na tamata me i tovo vata kei kedatou, ka me ucui kedatou, ka me na lewa na ika ni veiwasawasa, kei na manumanu vuka kei na manumanu yavai va, kei vuravura taucoko kei na ka kecega sa qasi voli e dela i vuravura.
A sa bulia na tamata na Kalou me i tovo vata kei Koya, e na i tovo ni Kalou sa buli koya ko Koya: na tagane kei na yalewa sa buli rau ko Koya.� Vakatekivu 1:26, 27.
Vakatekivu 3:20, e tukuna vei keda na i matai ni tagane kei na yalewa. Yacadrau ko Atama kei Ivi. E rau a buli me rau i tovo vata, ka ucui Koya na Kalou, ka me rau lewa na manumanu yavai i va na manumanu vuka kei na ika.
4. A vanua cava sa qai vakatikori Atama kei Ivi kina na Kalou?
�A sa tea e dua na were na Kalou ko Jiova, mai Natuicake mai Iteni a sa kauta kina na tamata ka bulia ko Koya. A sa vakatubura mai na qele na kau kecega sa vinaka na kena i rairai, ka yaga me kakana, na kau ni bula talega ena loma ni were, kei na kau sa kilai kina na vinaka kei na ka ca. A sa drodro e dua na uciwai mai Iteni me vakasuasuataka na were a sa wasea mai keya, ka yaco me na kena i davedave. A yaca ni kena i matai ko Paisoni, ko ya sa volita na vanua taucoko ko Avila, sa kune kina na koula. A sa vinaka na koula ni vanua koya, sa kune talega kina na mata ni civa, kei na vatu na yacana na Onikisa.
Ia, na yaca ni kena i ka tolu ni uciwai ko Itikeli koya sa lako vaka ki Asiria, vaka ki Natuicake. Ia nai ka va ni uciwai na Uferetisi. A sa kauta na tamata na Kalou ko Jiova ka vakatikora kina were ko Iteni me wereca ka vakatawa.� Vakatekivu 2: 8-16.
Sa noqu masu me vukei keda na Kalou ena noda wilika, vakabauta ka muria na nona vosa.
Ena qai tomani tale yani.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


c: text/html

text:
Su bai vakasarava tiko na TV ena kaviri, u bai raici koya tale na sumusumu ya o Esala Teleni ni sa bai vakamacala tu… su teri kila sara ga gonei na cava tale meda kaya vua na tamata e tiko. O koya qo e vosa tu sa boi ravisi ga mai na gusuna ena levu ni lasu, su ka dina sara ga qo kemudou na wekaqu. Me vakadikevi mada vakamalua rairai e tuakai Voreqe, nodrau brother lailai o Nasir Ali- tolu na tamata sa vakaveitaliataka sara ga na lawa ni noda vanua. Se tekivu na ‘coup’ su bai rokovi koya no, nikua sa vaka ga na ka au sa kaya oti, qai vosa tu mai sa boi ravisi ga mai na gusuna na kete vaka sumusumu qoi!!! Oilei!!!
Police Commissioner Vou
3 Responses to “Police Commissioner Vou”
-
mainoda Says:
July 6, 2007 at 12:03 am |
me caka ga vaka levu na ti kei na vakasaqa mai na tabana ni ovisa me tawa tiko ga na ketena! me qai ceba tiko ga na matana
-
Dou Says:
July 6, 2007 at 4:26 am |
Vinaka vinaka valevu na i tukutuku au sega ni dau calata ena dua nasiga.
-
Dou Says:
July 6, 2007 at 4:44 am |
O Teleni me vakalili na domona e na dali lasu taki viti tiko

robotstxt: allowed

filter: keep


text:
Au sa digitaka meu na vosa tiko ena bibi ni gagadre. Au nuitaka ni da na dikeva yadudua mada na yaloda meda vakadeitaka kina na veika eda gadreva dina tiko, kei na sala eda na vakaliuca kina na noda gagadre bibi duadua.
Na noda gagadre ena tukuna na veika meda vakaliuca, na veika eda vakaliuca ena moica na noda digidigi, ka na vakadeitaka na noda cakava na noda digidigi oqori. Na gagadre eda sa mai cakava ena vakadeitaka na noda veisau, noda rawa-ka ka tamata yaco.
Taumada, au na tukuna mada eso na gagadre kilai levu. Oi keda na tamata e tiko na noda gagadre vakayago. Na gagadre ni kedra sotavi na veika oqo ena muataka na noda digidigi ka vakatulewa ena ka meda cakava. Oqo e tolu na ivakaraitaki e tukuna tiko ni so na gauna eda ulabaleta yani na veigagadre oqo ena gagadre tale eso eda nanuma ni bibi cake.
iMatai, na kakana. Eda na gadreva na kakana, ia ena so na gauna e dau ulabaleti na gagadre oqori ena gagadre e kaukauwa cake o ya meda lolo.
iKarua, na vale. Niu a se cauravou yabaki 12 au a sega ni gadreva meu tiko e vale baleta niu sa gadreva cake meu vakayacora e dua na lalawa ni Sikauti Cauravou o ya meu laki moce bogi dua e loma ni veikau. Au a dua vei ira na gonetagane era biuta tu na nodra valelaca vinaka ka laki tara e dua na vale ni gauna makawa kei na dua na kena loga mai na kau keimami raica rawa.
iKatolu, na moce. Sa na rawa vakakina me na ulabaleti na gagadre rawarawa oqo mai na dua na gagadre e bibi cake. Niu a se sotia cauravou voli ena Utah National Guard, au a vulica kina na ka oqo mai vua e dua na turaganivalu dau laki valu wasoma.
Ni se qai vakavula toka kina na iValu mai Korea, sa kacivi kina na mataivalu ni dakai ni vanua mai Richfield, ni Utah National Guard ki na buca ni ivalu. Na mataivalu oqo ka liutaka tiko o Kavetani Ray Cox era lewena tiko e 40 na tagane Momani. Ni cava na nodra ikuri ni vuli ka vaqaqacotaki mai vei ira na sotia vakatawa mai na veivanua eso, era a gole yani ki Korea, na vanua era a laki sotava kina na katakata ni ravuravu ni ivalu o ya. Ena dua na veivanavanai era a vakasuka ni sa boloraki ira mai e drau na sotia mai na ito kadua, oqo na ravuravu era a toboki ka vakarusai kina eso tale na mataivalu ni dakai ni vanua.
E yaga vakacava beka oqo ki na kena ulabaleti na gagadre ni moce? Ena dua na bogi vakarerevaki, ena gauna era sa botea mai kina na meca na veitaqomaki e liu kei na kena ena mua e muri era tiko kina na mataivalu ni dakai ni vanua, sa vakarota kina o Kavetani vei ira era yadra tiko e yasani vanua o ya me ra qiriti koya ena talevoni e wayataki tiko ki na nona valelaca ena veiauwa ena bogi taucoko. Era sa mai yadra tiko kina o ira na sotia, sa kena ibalebale talega ni na vakayadrati tiko vakalevu o Kavetani Cox mai na nona moce.“O na vakayacora rawa vakacava oqo?” Au a tarogi koya. Na ka e tukuna mai e vakaraitaka na kaukauwa ni gagadre e veiuabaleti.
“Au kila kevaka keimami na yacobula i vale au na sotavi ira na nodra itubutubu na cauravou o ya e gaunisala ena neimami taoni lailai, kau na sega ni via raica na matadra ke sega ni yacobula mai o luvedra tagane baleta niu a sega ni cakava na noqu itavi vaka-nona komada.”1
Sa qai dua dina na ivakaraitaki ni kaukauwa ni gagadre veiuabaleti ni veika me vakaliuci ka vakayacori! Sa qai dua dina na ivakaraitaki kaukauwa vei keda kece sa noda itavi na qarauni ni nodra bula eso tale— na itubutubu, iliuliu ni Lotu kei ira na qasenivuli!
Me itinitini ni ivakaraitaki oqori, a liutaki ira yani na nona tamata o Kavetani Cox ena mataka ni oti na nona moce vakaca ena bogi me ra laki boloraki ira lesu na meca. Era a kauta e sivia na 800 na kaivesu ka mavoa ga e le rua vei ira. A soli vei Cox na metali ni qaqa, ka ra taura na nona mataivalu na Presidential Unit Citation ena vuku ni nodra yaloqaqa cecere. Me vakataki ira ga na cauravou yaloqaqa nei Ilamani (raica na Alama 57:25–26), era a yacobula kece i vale.2
E umani tu ena iVola i Momani e vuqa na ivakavuvuli baleta na bibi ni gagadre.
Ni oti e vica na auwa na nona a vakamamasu vua na Turaga, sa qai tukuni mai vei Inosi ni sa vosoti na nona ivalavala ca. Sa qai “gadreva sara [me ra] bula na wekana” (Inosi 1:9). A vola: “Ia niu sa tinia na noqu masu tiko vagumatua sara, sa kaya vei au na Turaga: Au na vakayacora na ka ko sa kerea e na vuku ni nomu vakabauta” (tikina e 12). Mo ni raica na ka yaga e tolu e yaco taumada ni bera na veivakalougatataki sa yalataki: gagadre, cakacakataka, kei na vakabauta.
Ena nona a vunautaka na vakabauta, a vakavulica kina o Alama ni sa rawa me tekivu na vakabauta ni “dou sa sega ni rawa ni vakabauta” kevaka meda “rogoca mada ka vakasamataka” (Alama 32:27).
E dua tale na ivakavuvuli cecere ni gagadre, vakabibi me iusutu ni noda gagadre, a sotava na nona a vakavulici o Leimani na tui mai veiEroni na daukaulotu. Ni sa vakauqeti ena veivakavulici nei Eroni, sa taro kina na tui, “Io a cava meu kitaka meu sucu vou kina meu luve ni Kalou” ka “rawata ga na bula tawamudu?” (Alama 22:15). A sauma o Eroni: “Kevaka sa lomamu dina mo rawata na ka oqo mo, … veivutunitaka na nomu ivalavala ca, ia mo cuva vua na Kalou, ka masuta na yacana ena vakabauta, ko na qai rawata vakaidina na ka ko sa gadreva” (tikina e 16).
A vakayacora oqo na tui, ka masu vagumatua sara, “Raica au na veivutunitaka na noqu ivalavala ca kecega meu kilai kemuni … ka meu vakabulai ena siga mai muri” (tikina e 18).Ena yalodina oqori ka sa vakatakila na iusutu ni nona gagadre, a veivakurabuitaki na saumi mai ni nona masu.
A cecere sara na gagadre nei Alama na parofita me kacivaka yani na veivutuni vei ira na tamata kecega, ia sa qai kila o koya ni sega ni dodonu me gadreva na kaukauwa veivakauqeti e vinakati kina ka a tinia, “ni Kalou yalododonu … sa solia ko Koya na galala vei ira na tamata kecega, me ra digitaka kina na mate se na bula” (Alama 29:4). Sa vakakina, ena ivakatakila ena gauna oqo mai vua na Turaga ni na “lewai ira na tamata kecega ena nodra ivalavala, io me vaka na gagadre ni yalodra” (V&V 137:9).
Eda sa vakavakarau dina tiko li me vakataqara na noda Daunilewa Tawamudu na veika bibi oqo ki na veika eda gadreva dina?
E tukuni tiko ena vuqa na ivolanikalou na veika eda gadreva ena noda sa vakasaqara tiko. “Raica ko koya sa vakasaqarai au kusa rawa, ena kunei au vakaidina; io au na sega ni laivi koya” (“V&V 88:83).“Dou gadreva sara na isolisoli vinaka” (“V&V 46:8). “Ia ko koya sa vakasaqara matua ena kunea” (1 Nifai 10:19). “Dou toro voleka mai vei au, kau na qai toro voleka yani vei kemudou; dou vakasaqarai au vagumatua, dou na qai kunei au; dou kerekere ka na soli vei kemudou; dou tukituki ka na dolavi vei kemudou” (V&V 88:63).
E sega ni ka rawarawa na noda veimoiyaka na noda gagadre meda vakaliuca kina na veika ni bula tawamudu. Eda temaki kece sara ki na veika vakavuravura meda taukena, meda rogo, dokai kina, kei na kaukauwa. Eda na gadreva beka oqo, ia e sega ni dodonu meda vakaliuci ira.
Era na laki lutu ki na icori ni bula ni veika vakayago o ira era gadreva sara tiko vakabibi na iyau. Era na sega ni rogoca rawa na veivunauci: “Mo kakua ni domona na iyau kei na veika caca wale ni vuravura” (Alama 39:14; raica talega na Jekope 2:18).
E dodonu vei ira era gadreva me ra rogo se kaukauwa me ra muria mada na ivakaraitaki nei Turaganivalu Moronai yaloqaqa, ni a sega ni veiqaravi me “domona na itutu vakaturaga” se me “dokai koya ko vuravura” (Alama 60:36).
Eda na taracake vakacava na gagadre? E vica wale era na sotava na veika dredre a vakauqeti Aron Ralston,3 ia na ka a sotava sa ivakavuvuli levu me baleta na vakarabailevutaki ni gagadre. Ena gauna a lakova tiko kina o Ralston e dua na baranivatu tu vakayawa ena ceva kei Utah, a lutu vakasauri mai e dua na vatu levu e 800-na paudi bibi (360 kg) na kena bi ka bika na ligana imatau. E lima taucoko na siga na nona a sagai koya toka ga me vakabulai koya. Ni sa voleka me soro ka me sa mate ga yani, a raica o koya e dua na raivotu ni sa cici tiko mai vua e dua na gonetagane lailai yabaki 3 ka keveta sara ena ligana imawi. Ni sa kila o koya ni oqo na raivotu ni luvena tagane me na sucu mai ka sa ivakadei ni sa rawa me na bula tikoga, sa yaloqaqa sara kina o Ralston ka vakayacora e dua na ka totolo me vakabulai kina ni bera ni oti na nona kaukauwa. A qai musuka e rua na sui ni ligana imatau ka bikai toka ka vakayagataka na isele a kauta voli me musuka kina na ligana oqori. Ena kaukauwa ni yalona a taubaletaka yani e 5 na maile (8 na kilomita) me kere veivuke. 4 Sa qai dua dina na ivakaraitaki kaukauwa ni gagadre ka veiuabaleti! Ni sa tiko na ka eda raivotutaka ena ka eda rawa ni yacova, sa dua na ka na levu ni noda na gadreva vakaukauwa meda vakayacora vakatotolo.
E vuqa vei keda ena sega ni sotava na veika rerevaki vaka o ya, ia eda dau rawa ni sotava kece na dai ka na rawa me vakataotaka na noda ilakolako ki na keda icavacava tawamudu. Kevaka sa katakata vakavinaka na noda gagadre savasava, ena vakauqeti keda meda na musuki keda ka moici keda laivi mai na veivakatotogani kei na veivakayarayarataki ni ivalavala ca tale eso kei na madigi era vakataotaka tiko na noda tubucake tawamudu.
Meda nanuma tiko ni sega ni rawa me ka lasu, vakatotolotaki, se ka wale na gagadre dodonu. Me na ka vakayalo, sega ni yamekemeke, ka me ka tudei. Mai na noda vakayarayarataki vakaukauwa, eda na tovolea, me vaka a vakamacalataka o Parofita Josefa Simici, o ya meda tagutuva kece na gagadre yadua ni ivalavala ca.” 5 Oqo e dua na vakatulewa ni tamata yadua. E kaya kina o Elder Neal A. Maxwell :
“Ena gauna sa yaco kina me ra ‘sega tale ni gadreva na ivalavala ca,’o ira na tamata, sai ira ga vakai ira, era sa digitaka vakaidina me ra vakayalia na gagadre cala oqori ni sa lomadra me ra ‘tagutuva vakadua na [nodra] ivalavala ca kecega me ra kila rawa kina na Kalou.”
“O koya gona, na veika eda dau gadreva tiko, ni toso tiko na gauna, ena yaco meda vakaituvakitaki kina ka da na laki ciqoma ena veigauna tawamudu.”6
Me vaka ga ni ka bibi meda tagutuva na gagadre ni ivalavala ca, ena gadrevi vakalevu cake ena bula tawamudu. Na noda rawata na keda icavacava tawamudu eda na gadreva ka cakacakataka kina na itovo vinaka e vinakati meda tamata tawamudu kina. Kena ivakaraitaki, o ira na tamata tawamudu era vosoti ira na caka cala mai. Era na vakaliuca tiko ena nodra bula na nodra bula raraba na tamata. Era sa lomana kina na luvena taucoko na Kalou. Kevaka e rairai dredre sara oqo—sa matata ni na sega ni rawarawa vei keda—sa qai dodonu meda tekivu gadreva sara na itovo vinaka vakaoqori, ka masuta na Tamada Vakalomalagi me vukea na itovo ni yaloda. E vakavulica vei keda na iVola i Momani ni dodonu meda “masuta na Tamada e na [yaloda] taucoko me vakasinaiti [keda] ena loloma oqo, io na loloma sa solia vei ira era sa muria na Luvena ko Jisu Karisito ena yalodina” (Moronai 7:48 ).
Meu tinia ena dua na ivakaraitaki ni gagadre e dodonu me ka uasivi duadua ki na tagane kei na yalewa kecega—o ira era sa vakamau kei ira era se bera ni vakamau. E dodonu meda gadreva ka cakacakataka vakabibi sara meda vakamau tawamudu. Me ra na maroroya tiko oqo o ira era sa vakamau oti mai ena valetabu. E dodonu me ra gadreva tiko me ra laki vakamau ena valetabu o ira era se bera tiko ni vakamau ka mera vakaliuca na kena sasagataki me ra rawata. Me ra vorata tiko na itabagone kei ira era se bera ni vakamau na ivakavuvuli vakapolitiki ni ra sa cala tawamudu ka dau vakacacana na bibi ni vakamau kei na vakaluveni.7
Kemuni na tagane se bera ni vakamau, ko ni sa bolei tiko ena dua na nona ivola ni vakamamasu e dua na sisita sega ni vakawati. Sa kerei ira tiko na “luvena yalewa bula dodonu ni Kalou era vakasaqara vagumatua tiko me dua na watidra kilikili, ia era vaka me ra mataboko ka veilecayaki tiko na tagane, ni ra sega ni kila se nodra itavi se sega me ra vakasaqarai ira yani na luvena yalewa totoka ka digitaki ni Tamada Vakalomalagi, ka vakaitau vata kei ira ka me lomadra sara me ra laki vakayacora ka maroroya na veiyalayalati tabu ena vale ni Turaga.” A tinia, “Era tiko e vuqa na tagane ni YDE era marautaka tu me ra gade ka laki kune marau, vakaitau ka veilasamaki, ia e sega sara vei ira na gagadre me ra veiyalayalati dina kei na dua na yalewa.”8
Au kila ni ra vinakata eso vei ira na cauravou era vakasaqaqara dina tiko meu tukuna ni tiko eso na goneyalewa e tiko sara e ra na nodra gadreva mada na vakamau kilikili kei na vakaluveni mai na nodra gadreva cake ga vakalevu na rawa-ka vakacakacaka se rogo vakavuravura tale eso. Era na gadreva na tagane kei na yalewa na gagadre dodonu ka na muataki ira ki na bula tawamudu.
Meda nanuma tiko ni noda gagadre ena tukuna na veika meda vakaliuca, na veika eda vakaliuca ena moica na noda digidigi, ka na vakadeitaka na noda cakava na noda digidigi oqori. Me kena ikuri, na ka ga eda cakava ka da gadreva ena vakavuna meda vakaituvakitaki kina, meda dua beka na itokani dina, dua na qasenivuli vuku, se dua sa rawata na bula tawamudu.
Au sa vakadinadinataki Jisu Karisito, ni sa rawa na ka kecega oqo ena vuku ni nona loloma, ivakavuvuli kei na Veisorovaki. Sa noqu masu meda sa gadreva vakalevu cake mai na ka kece tale eso meda vakataki Koya ka da na rawa kina ni lesu ki na Nona iserau ena dua na siga meda na ciqoma na taucoko ni Nona marau. Ena yaca i Jisu Karisito, emeni.


text:
Demonic Yaqona Vision at the Tailevu Provincial Boardroom
1st April, 2008.
Praise the Lord Jesus Christ!!!!!! Who Strengthen me all day long!!!!!
Ni sa Bula vinaka na i talai ni Kalou Cecere Sara!!!!
Au na tokamuria toka ga yani na nodrau veitalanoa e na talevoni e na siga levu nikua......e na ka au a raica e na raivotu e na noqu gauna ni kalasi ....e na loma ni vale ni bose ni yasana ko Tailevu..09am 1st april 20008......Tusiti.
E vaka e biti au e dua na moce lutu...kau mani raica sara e dua na Tanoa levu ni yaqona e loma ni vanua ni bose keitou vuli tiko kina .......Ia e rau cibini tu e yasa ruarua ni tanoa e rua na gata levu....... E Rideu na yaloqu e na ka kau raica kau mani yadra yala mai kina kau qai kila niu a moce e na gauna ni kalasi...kau mani wasea sara vei rau na noqu i tokani gone vuli ka rau dabe tikivi au toka ...........
Niu wasea oti ga na veika au raica,sa yacovi au mai e dua na mosi ni kete e vaka e dua e mulomuloraka....ka se bera vakadua ni yacovi au vakadua.... Au sa mani tatau meu sa gole mai vale,ka ni tiko yani e vale o neitou Ta.
Mai toka na waikatakata...tawa kina kena bola kau biuta i na ketequ niu nanuma de mate ni batabata.............ka mani bikai au tale e dua na via moce levu.
Au sa mani raica tale na veika au raice e na Ratu Cakobau house Nausori....Board room........na tanoa kei na rua na Gata levu rau sa cibini toka sara e loma ni tanoa....ka duri tu e yasa ni tanoa....e dua na Turaga balavu,uluva viti levu kau sega niu raica rawa na matana..ia kau rogoca ga na domona ni kaya mai.............O iko ko lewena tiko na i soqosoqo lotu dau vunau taki kina na yaqona........Ke vaka ko na talanoa taka na vei ka ko raica ...au na vakamatei iko dina!!!!!!!!.....e rideu tale na yaloqu niu rogoca na i tukutuku kau mani yadra cecekala mai....kau mani talanoa taka sara vei neitou Ta ...ka kaya sara meu talanoa taka yani vei kemuni me kila ko Viti raraba...............
Nomuni tokani vakabauti Jisu Karisito
Elenoa Cokula


text:
OQO na nona cau ena veimacawa ena tukuni yalo ka dau vakarautaka tiko mai o Lekima Lawenitoakula.
Ni wiliwili sara yani.
Aisea 2: 3
Ni na lako yani mai Saioni na i vunau kei na Vosa mai Jerusalemi.
For out of Zion shall go forth the Law and the Word of the Lord from Jerusalem.
Ki Mitzion Tetzei Tora- Udivar Adnai- Mairushlayim
Ni sa bula vinaka tale mai na wekaqu lomani mai na loma ni yasana e 14 ni noda vanua.
Au kidavaki kemuni tiko yani ena kaukauwa ni yacai Jisu.
Ni sa bula vinaka tale mai.
Sa tara na yadra
E kaya na Luke 4: 18- 19- ? Sa tu vei au na yalo i Jiova, ni sa lumuti au ko koya me?u vunautaka na i tukutuku vinaka vei ira era sa dravudravua; me?u vunautaka na sereki vei ira na bobula; kei na rai tale vei ira sa mataboko; me?u vagalalataki ira sa mavoa; me?u vunautaka na yabaki vinaka i Jiova.
Kemuni na wekaqu na vosa eratou cavuti ena tikina oqo, eratou dusia kece na leqa.
Na dravudravua, na bobula, na mataboko kei na mavoa, era vosa kece ni leqa.
Ena nona bula vakatamata voli ko Jisu, e vuravura- esa dau vakaogai koya voli ena nodra qaravi na leqa.
Esa dau vunautaka voli na i tukutuku vinaka ni matanitu ni Kalou- ka veiqaravi vei ira na leqa.
Sa sega ni dau vunau walega, ia sa vunau ka veiqaravi raraba vei ira na leqa.
Kemuni na wekaqu- ena veiqaravi raraba oqori, eda sa na cakacaka tale tiko kina na i vunau levu ni Kalou kei Jisu na luvena.
Sai koya na loloma.
Ni sa yali na i tavi oqori ena loma ni lotu sa rawarawa sara me vuki na lotu me lotu vakarairai ka sega na kena dina.
Ena rarama ni vakasama oqori, au na gadreva me?u na tukuniyalotaka ga vakalekaleka sara na veika cecere e sa na cakava tiko vei au na Kalou se na goneturaga ko Jisu Karisito ki na noqu bula.
Na i matai ni noqu volavola ena Nai Lalakai ena 16 ni Seviteba ni 2015 e sa yabaki dua vinaka ena Seviteba ni yabaki sa oti, ka sa yacova sara tiko mai oqo ena vula oqo o Me ni yabaki oqo 2017.
Ka sa yabaki dua, vula walu kina na noqu dau volavola tiko ena pepa oqo.
Ni mai yabaki dua ga ena 16 ni Seviteba ni yabaki sa oti, keitou sa laki veiqaravi sara na Dauniveiqaravi Bole e Serea/ Naitasiri.
Na noqu veiqaravi tiko mai keya, e sa qai toso tale ena dua tale na tagede e cake na i vakarau ni noqu veiqaravi, me?u sa veivakabulai.
Ni mai yabaki dua, vinaka sara na noqu veibulagoci tiko mai ena pepa ena veimacawa, esa taqa tale mai cake e dua na i solisoli ni veivakabulai.
Kemuni na wekaqu mai na veiyasai Viti ena noqu dau yalodina tiko mai vua ena veimacawa ena pepa, e sega ni?u saumi ena cakacaka talei, lagilagi oqo, au cakava tiko ni?u kila na cava e a qai cakava vei au na Kalou; o koya e a qai vakataqara tale mai vei au e dua na i solisoli cecere- o koya e levu vei keda e bau gadreva se diva tu me bau taukena, sai koya na i solisoli ni veivakabulai.
O koya oqo e sa qai mai vakavuna tu me?u sa kikai saraga kina vakavinaka- tekivu mai na cabecabe ni matanisiga kei nai dromudromu ni siga, ka wili o ira na wekada mai vanua tani ena veiyasai vuravura.
E dau noda i ulutaga tiko ena veimacawa: Mo vakadeitaka na nomu vakabauta.
Ena Iperiu 11: 6 ? Ke sa sega na vakabauta, sa dredre sara mo dou vinakati. O koya sa toro vua na Kalou, e dodonu me vakabauta ni sa bula ko koya.
Ni sa dau saumi ira talega era sa dau vakasaqarai Koya. Na i sau ni noqu yalodina vua sai koya na i solisoli ni veimasulaki e sa tiko oqo vei au.
Ni ko na dau vakadeitaka tiko na nomu bula ni vakabauti koya ena qai laveti iko kina o koya. O na qai dau marautaka tikoga na bula ni nomu veiqaravi.
Ena Sere Levu 161:
Jisu Turaga niu yawa vua
Raici au kina ka lomana ga
Sobu totolo ka biuta na ca
Meu sa qai bula mai.
Na i katolu ni qaqana:
Jisu Turaga sa Kaya vei au
Au na solia na nomu marau
Ke ko dinata, ke ko vakabau
Mo noqu tikoga
Ena qai kuri tale yani na noqu tukuni yalo ena macawa mai oqo.
Eso ga na vosa vaka- Iperiu meda na vulica tiko yani.
i) I want - Ani rotse
ii) to drink - lishtot
iii) to eat - leekhol
iv) to do - laasot
Na naba ni talevoni mo ni qiriti au mai kina ke dua na nomuni vakatataro na 9590439/9204915.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
Fiji's Family Network
Ni bula vinaka na turaga kei na marama bale ni veivanua o ni lewena tiko nai soqosoqo qo na Matavuvale.E da wilika tiko e na news ka da sarava tale tiko ga e na TV se ratioiyaloyalo na nodra sa vakavakarau tiko na vei party vaka politiki me ra sa campaign tiko me baleta na veidigidigi me sa na vakayacori tiko e na yabaki 2018.Taro rabaraba ya au via taroga yani se na party cava o ni sa nanuma me sa cicivaki Viti yani ni sana mai cava na veidigidigi.Ni solia mai na nomuni vakasama e na ulutaga qo.Sa dri yani.
Views: 954
Vinaka vakalevu na nomuni soli vakasama Mr jokker.Levu na veika o ni vakaraitaka e dina taucoko.
Io dina taucoko na Mr jokerr.Me kua ga ni rau dau veicoqacoqa na lotu kei na matanitu me vaka au a wilika na news e na vula sa oti ni sa beitaki tiko na lotu au lewena tiko na methodist church of Fiji ni gusu ni vosa tiko ni party na SOLDELPHA.Ni commentaka tu mai na turaga paraminisita mai palimedi e sa vakarogorogocataka sara ga na lotu wesele.Kena i karua koya ni vola tiko mai qo na nanumi koya vakataki koya e ka dina taucoko.
dua ga na cau lekaleka..sa ratou kana colacola jiko qoka na FFP, esa levu na party era sa vaduria na kawa ITAUKEI rau sa na vau na SODELPA kei na NFP, o keda li eda sa na qai tu ivei..eda kaseta /ducia/vosa ca taki ira na kaidia ia o ira e rua ga nodra party,esa qai laurai levu tikoga mai na keda I roka dina na kawa ITAUKEI ena gauna nikua, sa sivia ga noda liumuri/ dau kakase / sivia na lasulasu kei na kocokoco....
@ Wise Bogirua,
E dina beka na vakasama nei W. Bogirua meda lewe ga ni dua na Political Party. Ia, na yavu ni Veidigidigi e gadrevi ga kina na majority count. Oya beka ena gadrevi kina na Coalition me rawa ni topple-taki kina na FFP. Na FFP, e Multi-racial Party, qo na vu ni nodratou a qaqa ena Veidigidigi ni yabaki 2014. ( If the last Election was not rigged as suspected )
Kevaka e tu na gagadre meda ciri duadua ga vaka Party, eda na druka ga baleta ni sa lailai na keda iwiliwili na iTaukei.
Ena 20 vakacaca na yabaki sa oti, na 'Population difference' ni kawa iTaukei ea sivia tu na 50%. Edai sa ra toso cake mai na vei kawa tamata dui kaikai e Viti. Ia kevaka eda gadreva meda na tawase tale ena veidigidigi, eda sa na druka ga.
Eliu ea dau qaqa tu ga na Alliance Party baleta ni a wasei tu vaka- 3 na Party. Tiko na Fijian Alliance, tiko na Indian Alliance ka tiko o ira na General Voters ( Part-European/Fijian and other Ethnic Group members.)
Na yavu duadua walega eda a taqomaki tu mai kina, oya na kena a buli na Constitution makawa ni 1970 ka rokovi, qai taqomaki tu kina na veika mareqeti me baleta noda tutu vakaitaukei ni qele, na noda itovo vakavanua, na noda bula vakaitaukei, ( Indigenous rights ), Scholarship, na lewe ni Senate, etc etc. Ia, edai sa veiveisau vakalevu na Constitution kada sa vakila mai na noda sa dravudravua ka vakalolomai na kawa iTaukei.
Sa itini kecega ni noda leqa qo : (a) Na nodra sa kocova kecega na iyau na 'Elites' ( Chiefs and our Rich corrupted Fijian leaders ), (b) Na vakayaco Coup ni Mataivalu, (c) Na Indian influence in Politics.
O keda na iTaukei eda sa qai vaka tu na luve ni yali dravudravua, eda sa biliraki, eda sa vakuwai, eda sa guilecavi, eda tarovi, eda sa vakatikolotaki, sa kau laivi na noda dodonu vakamataTamata ( Fijian Scholarship ) etc etc etc.
Qo sa kena irairai ga ni vica ga na yabaki mai qo, eda sa na tiko vulagi tale ena vanua qo ko Viti, na Vanua eda a dau cibitaka tu me noda ena dua na gauna.
O ira na kawa tamata vulagi ( Indians ) ka ra a kau mai mera mai tei dovu ga, era sa mai veivukiyaka na lawa mera sa kovea tani kece na noda dodonu vaka- iTaukei dina ni noda vanua lomani o Viti.
Sa dodonu meda yadrava ka duavata ena kena taqomaki na noda vanua edai, kei ira na noda kawa era se bera mai ena veitabagauna sa tu mai ki liu.
Sa dri yani!
Quotation : ' Fiji Islands belongs to the Indigenous people of Fiji who had passed, those who are still living today, and those who are still not born yet till the end of time. '
Ni Bula Vinaka.
Noqu nanuma ni Party ga e Rerevaka na KALOU ka Vakaliuca mena veiliutaki Viti.
@Tomasi Vakameau,
Donu vinaka sara ga qori tukana. Ia, era lewe lailai ga na lotu vakarisito, sa da lewe lailai tu mada na keda iwiliwili ni vanua, mena qai laki kau mai vei na iwiliwili me rawa kina na qaqa ena
veidigidigi? Mai nomudou?
Ni sa bula na kemuni na veiwekani dua ga noqu cau lai2 ena ulutaga qoka. Na gauna e sa laurai na tatawase2 nai Taukei ,keina sega ni veivakabauti, ka laurai na malu2mu. Era lasika cake mai na mataqali duikai2, ka vakabi2 oira na qoka na wekada na Idia, totolo sara nira veicakayaka, nio qoka sa, nodra matanikatuba mera veiliutaki, kara vakayaco lomadra kina, keina vakatulewa, kara sa wawa vakadedetaka tu mai ena dua na gauna balavu. era na tovolea ka vakatekivu mera tomana, kara sega ni solia na galala vei keda naiTaukei, vakavo sara ga keda veiliutaki tale.Ia kevaka ke mani yaco na veivakanananu kei nui2 me veisau kara veiliutaki tale(meda tukuna mada) ke mani yaco tale me tauri tale na veiliutaki ,ka sega ni namaki( mera veiliutaki tale na wekada na Idia). Ia meda caka2taka sara na qele, bisinisi kaqarai na toso ki liu, veitauriliga, duavata, veilomani lesuva tale na veika eda kilai kina, ka veisautaka na noda rai, da dui vakaduri bisinisi lalai, ka vakabibi ena qele veikemuni nai taukei na vaqele lelevu( loan mai na Baqe)susu manu2( Dairy Farms, Goat Farm, Chichen Farm ect. (kua ni rerevaki na loan) da yalomatua, maroroi nai yau ka meda dei ka kaukauwa tiko, veitalia sara kera mani veiliutaki tiko nida butuka tiko na noda qele ka caka2taka meda bula vailavo ka salavata ena gauna vou edai, kua na wele. qoka e vaka tiko na rua na timi ni qito okoya ga e vakarauvinaka ka muria na veika kece sara merawa kina na qaqa.Vinaka saka.
Ni bula vinaka Ratu JT, na veika ni tukuni tiko mai qori e kadina taucoko saraga, o keda eda na qai rawa ni veiliutaki tale kevaka era na cakacaka vakadodonu, cakacaka vakaidina,kau laivi na yalo kocokoco, ka mera lotu vakai dina o ira na noda turaga bale kei na marama bale, o ira na dau ni polotiki kei ira na noda qase ni lotu. dua nai vosavosa ya " kevaka ena vuvu se duka tiko nai vurevure ni wai" ena duka se vuvu kece na veibasoga ni wai.Edua na taro levu me da taroga na kawa I taukei se a lusi tu mada vaka cava na NBF / Cautata Bus Company / Noco Bus Company / Yatu Lau Bus Company / Bulou ni Ceva, qori e vica walega na kabana ni taukei eda sega sara tu ga ni kila se a lusi tu vaka cava,e sega vakadua ni dua e tobo se me vaqaqai na kena a lusi se me butakoci na kena ilavo, ya gona na cakacaka vaka butobuto/lawaki/butabutako au via tukuna tiko. sa kena levu
Na wekaqu Waisake Bogidrau ka dina kece qori, Dua ga na ka au nanuma ni vakavurea mai na veimataqali gagadre keina veivala2 buto2 kece odrau cauraka toka mai, sai koya na nanumi koya ga vakataki koya (selfishness) vakavurea mai na yalo koco2 ect.
Na i lavo e vaka me nodrai yau na vulagi ka sega nida okata tu me ka tudei veikeda, na nodai yau tudei, (qele, tabua,ibe,masi,manu2 ect.) oya dua nai vakaraitaki levu sega kina ka bibi sara veikeda, dua nai wili2 levu toka veikeda nai Taukei ( ni vosota ).Ka sa rawa2 kina na kena cawadru laivi na kalougata (bisinisi ena bula vailavo ect.) e ligada ka da lesu tale kina dravu2a kei na cumuwaqara, buno, lomaoca2taka na noda bula matavuvale, koro ect.
Au vakabauta ni sa tu rawa na kilaka( era vuli vinaka e vuqa na wekada (Taukei) sa voga meda miovca ka buita laivi sara vakatudua ka bokoci vakadua na veitovo eda dau vakayacora ka cauraki tika mai cake
Meda wilika na caka2 (work)qaravi bisinisi, bula vakailavo ect, qarava vakavinaka solia na noda maqosa, ka vakaroko2taka ena yalo marau keina vakanui2 nida na rawata na bula torocake vakailavo, ka vakavurea mai na tiko sautu keina marau,.Qoka sa tiki tiko ni noda qarava na Kalou (Lotu) Work is worship na veika eda cakava me vakaroko2taki ga kina na Kalou. Kevaka eda gadreva meda tauvata nai vakatagede2 keiira na wekada na "Idia" ira tale na so ,vakarabailevu taka na noda rai.
Sa dodonu ka sava2 meda cuqena ka marautaka na nodra sa tekivu yacova ka rawata e lewe levu nai Taukei na bula vakailavo,bisinisi e vinakati me lewe levu tale mai na Taukei tu mai toso ki liu da mai cuqena vata na toso vata keina gauna vou, caka2taki na noda dui tiki ni qele,vakatorocaki taki ,Bisinisi, meda tovolea na "Loan"maroroi sara vakayalomatua eda na toso liu ka qaqa, qoka e baleti ira tiko ga na noda kawa. Meda yalo veinanumi dina, lomani ira na wekada vakabibi meda (sacrifice) solia na noda bula keina gu, ka bulia cake nabula vakailavo(yau) baleti ira tiko ga na noda kawai Taukei. Biu laivi vakatiki2 sara ka guilecavi vakadua na nanumi koya vakataki koya ga.Vinaka saka vakalevu.
Ni Bula tale Ratu JT, e matata vinaka saraga na veika o ni wasea tiko mai qori, au via vaka rua taka ga na ka e vakaraitaka toka o Jokerr, na kadina saraga esa yaco tu ena noda vanua ena gauna saraga nikua
Sa itini kecega ni noda leqa qo : (a) Na nodra sa kocova kecega na iyau na 'Elites' ( Chiefs and our Rich corrupted Fijian leaders ), (b) Na vakayaco Coup ni Mataivalu, (c) Na Indian influence in Politics.
O keda na iTaukei eda sa qai vaka tu na luve ni yali dravudravua, eda sa biliraki, eda sa vakuwai, eda sa guilecavi, eda tarovi, eda sa vakatikolotaki, sa kau laivi na noda dodonu vakamataTamata ( Fijian Scholarship ) etc etc etc.
Na ka e mosi vakalevu vei au, ni o ira saraga na Elite Chiefs and rich corrupted ITAUKEI leaders koya ra vaka na ulu sobu taka noda Vanua mai na 1987 sa ra baci babasika tale mai qoka, qai kena I kuri o ira na noda bavulu sega ni vulica rawa edua na ka, era muri ira voli toka, da kakua sara ni da kurabui se cudru se yalolevu niratou na qaqa tale na FFP.
Vili Nabobo,
I na wekaqu, ena vanua levu ko Amerika, e rua walega na Parties erau veidigidigi ena General Election. O ya na Republicans kei iratou na Democrats. Ia, ena loma ni party ruarua qo, era sa lewena tu na veimataqali kawa tamata dui kaikai, duidui vakabauta vakalotu, duidui cakacaka, etc etc. Ni sa caka oti na veidigidigi, ena dua ga e qaqa ka dua e druka.
Ia, e Viti ena qaqa ga na party e tautauvata na lewena me vakataka na party mai Amerika. Era lewena kece na veimataqali tamata me vaka na Multi Ethnic, multi-cultural, multy-religious beliefs, etc etc. Kevaka eda wasei keda tani ga na itaukei kei Viti meda lewena ga edua na party lotu va-Karisito, veitalia sara na levu ni masu eda cabora se na levu ni vunau eda kailavaka, veitalia eda kaya tiko nida tamata ni Kalou, eda sa na druka ga baleta ni sa lewe lailai tiko na keda iwiliwili vakalewe ni vanua.
Ena politiki esega ni rau veiwaki na Lotu kei na politiki!
Sa dri yani.
Bula vinaka na wekaqu. Totoka au duavata ena vakasama o drau cauraka toka mai qori, Isa ka dina eda sa bula tiko ena dua nai vakatagede2 ni bula vou, ka sada bula veimaliwai ena duikai2, sa na yaco ga vakakina na veika ena basika mai ena veidigi2, meda rai vakairabailevu, meda kila ka vakasamataka sara nio ira kece na duikai2 era masu2 talega ena nodra tui vakabauta, eda buli2 uasivi kece ni Kalou, sega ni dua ga na kawa tamata(tabu yani) ena tawa wili se vakuwai kina, eda na wili kece kina, na Kalou e na solia mai ka vakatulewa na ka e ganita ka vinaka na bula raraba. Kevaka eda tamata lotu vakarisito meda vakadikeva ka vakatulewa vakayalomatua sara na noda via siqema ka curuma yani na veika vakapolotiki (erau sega ni salavata Lotu & Polotiki) ena gauna veidigi2 da lako lai veidigi2 ena yalo vakanui2 keina vakabauta, ke dua na Party ena wini sai koya oya, nai soqoni ni veika kecega, eda vakaitavitaki kina. Vinaka saka vakalevu.


text:
Update: 10:53AM ERA laki vakaivaqataki vakayalo na cauravou kei na goneyalewa ena vuku ni keba ni mataveitokani e Viti ka laki vakayacori mai Labasa ena macawa sa oti.
Ka levu sara na i ulutaga vinaka kei na vosa era rogoca na i tabagone ka ra vukei kina ena nodra bula ena vuku ni dredre ni bula eda sa donumaka tu ena gauna nikua. E a veivakadeitaki o Talatala Apete Toko vei ira na i tabagone ena rara na Subrail Park ka kaya vei ira ni ka bibi na bula vakaivakarau.
�E sega ni tukuni sara me sa dua na nomu cakacaka vinaka se ko sa dauqito mo qai bulataka na bula vakaivakarau,� e kaya o Talatala Toko.
E rauta ni 1500 na i tabagone era tiki ni keba ni yabaki oqo ka dau cicivaka na Lotu Wesele, ka levu sara na i tabagone era marautaka na sota oqo ena vuku ni vuli kei na veitokani ena loma ni lotu.
E vakabibitaka vei ira na i tabagone o Talatala Toko ni ka bibi me ra na kila na kedra yaga se cava na loma ni Kalou ki na nodra bula.
E kuria na nona i vakamacala o Talatala Toko ni sega ni vakacalaka na noda sucu mai ena dela ni vuravura oqo, ka tu na keda yaga ena vuravura e vakarautaka mai oqo na Kalou.
Tukuna ni kevaka eda na cakava na loma ni Kalou ki na noda bula, eda na marautaka na noda bula ka sega ni tubu na i wiliwili ni tabagone era sa via kuna tiko se kauta tani na nodra bula.
E veivakauqeti vei ira na i tabagone o Talatala Toko, me ra kua ni soli ira tu ki na cakacaka ni vu ni ca kei na bula ni valavala ca.
E kaya ni sau levu na noda bula ena vuku ni nona mai mate o Jisu me da rawata kina na bula, sa ka bibi kina me ra na kua ni vakatara na nodra bula ena kena vakayagataki na wainimate ni veivakamatenitaki kei na bula ni valavala ca. E ra vakavinavinakataka na i tabagone mai na i wasewase e 56 na veika e veivakarautaki kina na Kalou ena vuku ni keba macawa dua e Labasa.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
Vinaka na serekali totoka… E dua na ka me da na vakarau kina na i taukei kei Viti oya na kena sa toro mai na gauna ni Kalou ena noda Vanua. E sega ni yaco vakaveitalia e dua na ka vei keda. Na vuaviri e mai vakayacori qo e nona gaunisala na Kalou me sasamaki kina vei keda ka da sa qai kunea votu qo na vanua dina e tiko kina na duka ka vunitaki tu ena veiliutaki ni bula vaka matanitu ena noda vanua.. E da kurabui ka galu ena kena sa mai tavuki na ua me sa kedratou tale na i samu ni dawa na vunautaka voli mai vakaukauwa na kena caka na veivakasavasavataki ena nodratou veibeitaki voli mai kina Matanitu nei Qarase.. Sa mai wele o Qarase ratou sa ogaoga qo na vakaitavi tiko ena Matanitu tuvawawa qo ni sa vaka ga e dua na vure levu na kena sa ceburaki tiko mai na duka ni veika ka da sa mai vakawilika tu qo.. Raici Chaudhry mada ka dau nona i le voli mai na Corruption ena veivosa kece ga e Palimedi.. Sa mai basika tu na leqa baleta na nona vunitaka voli mai vakabalavu na i Lavo levu ka dau vakatarogi tu vua ena veigauna ka dau cakitaka voli ga. Ia eda na sega ni raici koya baleta ni dua tani na Kalou e qarava. ka rairai sa roka dina ga ni Kalou e qarava tiko o koya ya.. O ratou na kena vo???Au rere meu veibeitaki eke. Na ka meu kaya da vakasarava vakamalua. E sa vakarau na gauna ni veisausaumi. Kemuni na noda cauravou mai na Mataivalu, – na dakai ena sega ni vakabulai kemuni. Ni raici ira toka vakavinaka na luvemuni.. Ena tau vei ira na i totogi ni valavala ca levu sa mai yaco qo. Na noda Kalou e sega ni tamata me vakalialiai. [Kalatia 6:7]Na ka eda tea , eda na tamusuka… Ni veivutuni, lesu vua na noda Turaga mo ni bula..Kakua na vakararavi voli kina kaukauwa ni dakai. Ena sega ni rawa ni maroroi kemuni rawa mai na cudru waqawaqa ni Kalou.
Taukei
Tavuki na Ua… mai vei Taukei
Vinaka na serekali totoka… E dua na ka me da na vakarau kina na i taukei kei Viti oya na kena sa toro mai na gauna ni Kalou ena noda Vanua. E sega ni yaco vakaveitalia e dua na ka vei keda. Na vuaviri e mai vakayacori qo e nona gaunisala na Kalou me sasamaki kina vei keda ka da sa qai kunea votu qo na vanua dina e tiko kina na duka ka vunitaki tu ena veiliutaki ni bula vaka matanitu ena noda vanua.. E da kurabui ka galu ena kena sa mai tavuki na ua me sa kedratou tale na i samu ni dawa na vunautaka voli mai vakaukauwa na kena caka na veivakasavasavataki ena nodratou veibeitaki voli mai kina Matanitu nei Qarase.. Sa mai wele o Qarase ratou sa ogaoga qo na vakaitavi tiko ena Matanitu tuvawawa qo ni sa vaka ga e dua na vure levu na kena sa ceburaki tiko mai na duka ni veika ka da sa mai vakawilika tu qo.. Raici Chaudhry mada ka dau nona i le voli mai na Corruption ena veivosa kece ga e Palimedi.. Sa mai basika tu na leqa baleta na nona vunitaka voli mai vakabalavu na i Lavo levu ka dau vakatarogi tu vua ena veigauna ka dau cakitaka voli ga. Ia eda na sega ni raici koya baleta ni dua tani na Kalou e qarava. ka rairai sa roka dina ga ni Kalou e qarava tiko o koya ya.. O ratou na kena vo???Au rere meu veibeitaki eke. Na ka meu kaya da vakasarava vakamalua. E sa vakarau na gauna ni veisausaumi. Kemuni na noda cauravou mai na Mataivalu, – na dakai ena sega ni vakabulai kemuni. Ni raici ira toka vakavinaka na luvemuni.. Ena tau vei ira na i totogi ni valavala ca levu sa mai yaco qo. Na noda Kalou e sega ni tamata me vakalialiai. [Kalatia 6:7]Na ka eda tea , eda na tamusuka… Ni veivutuni, lesu vua na noda Turaga mo ni bula..Kakua na vakararavi voli kina kaukauwa ni dakai. Ena sega ni rawa ni maroroi kemuni rawa mai na cudru waqawaqa ni Kalou.


text:
“Na turaga e sa mai Vua na Kalou”
Oqo e dua na tiki ni Vola Tabu lekaleka ka titobu. Kevaka e sa mai vua na Kalou e dua na turaga e kena i balebale ni dodonu vua me sema tiko vua na Kalou. Na veivatulewa e cakava e dodonu me Vakalou. Nona bula me Vakalou.
Ena macawa sa oti a kau cake ki na keba o la na turaga ni Bau qo ena nona a veitaratara kei dua na cauravou sotia ena loma ni vale ni danisi. A rarawa vakalevu na turaga qo ka ni a lai moce ena cell ni mataivalu. Au duavata kei koya ena tikina qo ka ni a yaco e loma ni vale ni danisi na veivala ka sega ni dua na nodratou bisinisi na mataivalu. Ia, na taro talega me da taroga qo, na cava sara mada e lai cakava tu i vale ni danisi e dua na turaga ni vanua. Qo e nodra cakacaka ga na gone lalai. Au tokona kina nodra rai eso ni oqo na kedra i yaloyalo na noda turaga ni vanua- dau mateni qai vagonegonea. Sa ra sese na mataivalu, sese nai talatala ka ra qai sese na turaga. Me ra qai rai tale kivei o ira na noda gone ke sa va tu qo na ravisi ni veiliutaki ena noda vanua.


text:
Au sureti kemudou, mo dou mai raici au ka tarai au.”1 Qo a dua na ivakaro mai vua na iVakabula vei ira na bula tu mai Amerika. Era tara e ligadra ka raica e matadra ni o Jisu na Karisito. Na ivakaro oqo e ka bibi ena gauna oya, ia sa ka bibi talega vei keda nikua. Ni da sa lako mai vei Karisito, o keda eda rawa ni vakila ka “kila vakaidina”2—sega ena ligai keimami se matai keimami—ia, sa ka ga ni yalo kei na vakasama ni o Jisu na Karisito.
E dua na sala meda na lako kina vei Karisito oya meda na vulica na veika dina e yaloda. Ni da cakava oqori, na veivakilaitaki e lako mai vua na Kalou ena solia vei keda na kila-ka sega ni na rawa mai na dua tale na ivurevure Sa kila vinaka na iApositolo o Pita ni o Jisu na Karisito na Luve ni Kalou bula. Qai vakamacalataka na iVakabula ni ivurevure ni ka e kila o Pita, e sega ni lewe se na dra … ia [na] Tamada sa tiko mai lomalagi.”3
E vakamacalataka na parofita o Apinatai na itavi ni veika e vakilai ni lako mai vua na Kalou ki na yaloda. E vakavulica ni sega ni rawa ni da na kila taucoko na ivolanikalou vakavo kevaka meda tugana ki yaloda meda na kila.4
Na dina oqo sa vakamatatataki sara tu ga ena ivola ni gonelalai kilai levu, The Little Prince ka a vola o Antoine de Saint-Exupéry. Ena italanoa oqo, erau a veikilai vinaka sara kina na ravouvou lailai kei na fokisi. Ni rau sa veitawasei, sa qai tukuna na fokisi vua na ravouvou lailai e dua na itukutuku vuni. Tukuna o koya, “Oqo na noqu ivunivuni … : Ena rawa walega ni kila na dina e dua na rai vakayalo, ni ka ena gadrevi me kilai ena sega ni rawa ni raica na mata.”5
Dua na ivakaraitaki vinaka ni raica e yalona na veika vinaka o Baraca Thomas Coelho ka ni sa yabaki walusagavulu-ka-walu. O koya e dua na neitou lewe ni matabose e cake yalodina mai Paysandú, Uruguay. Ni bera ni mai lewena na Lotu e a yacovi koya e dua na mavoa vakacalaka ena nona vodo motovai tiko. Ena nona sa davo koto ka sega ni tucake rawa, rau mani vukei koya e rua na daukaulotu me tucake ka vakalesui koya ki nona vale. A kaya o koya ni vakila e dua na ka e duatani sara ena nodrau sa vukei koya tiko na daukaulotu ena siga oya. E muri e vakila tale na ka vata ga oya ni rau sa vakavulici koya tiko na daukaulotu. Na revurevu ni ka e vakila oya ni wilika taucoko sara ga na iVola iMomani ena loma ni vica walega na siga. A qai mani papitaiso o koya ka veiqaravi sara ena yalodina. Au nanumi koya ni dau vodo motovai cake ka lako sobu ena veigaunisala mai neitou koro levu, ena gauna sara ga ni batabata, me kauta mai eso ki lotu, me rawa ni mai vakila, raica, ka kila na ka dina sa kila tu.
Nikua, eda sa vakasinaiti ena levu sara na itukutuku, ka nanumi ni na rawa ni da na kila, ena kena vaqarai ena milioni na veimataqali mataveilawa sa tu. Sa rawa ni da na raica ruarua na ca kei na vinaka ena mataveilawa, ia na itukutuku walega ena sega ni veirauti. Sa solia vei keda na Kalou e dua tale na ivurevure ni kila-ka e vinaka cake,6 oya na kila e lako mai lomalagi. Ena solia vei keda na Tamada Vakalomalagi na kila oya ni da muria na mataveilawa vakasilesitieli ena yaloda kei na lomada. Tukuna na Parofita o Josefa Simici ni ivola makawa duadua e [tiko] e yalona, sa ikoya na Yalo Tabu.” 7
Eda na dolava rawa na ivurevure i silesitieli oqo, ni da dau wilika na ivolanikalou, vakarorogo vei ira na parofita bula, ka dau masu. Sa ganita meda na tiko lo8 me vakila ka vakamuria na veivakauqeti vakasilesitieli. Ni da cakava oqo, eda na “vakila ka raica” na veika ena sega ni rawa ni vulici ena tekinolaji vovou sa tu nikua. Ni sa tiko vei keda eso na kila meda vakamuria na mataveilawa silesitieli oqo, eda na kila na dina, kevaka sara ga eda wilika tiko na itukutuku makawa e vakavuravura se iulutaga tale eso. O ira ga na yalodina era na vaqara na dina ni veika kecega ena kaukauwa ni Yalo Tabu.9
Meu veivakasalataki mada eke: ena vakaleqa na noda na rawata na mataveilawa silesitieli oqo na cakacala kei na guilecavi ni Turaga. Tukuna o Nifai vei iratou na tuakana ni ratou na “sega ni vakila na nona vosa [na Turaga]” baleta ni ratou sa rui dau “kusarawa ni kitaka na ca [ka] berabera ni nanuma na Turaga.” 10 Na caka ca e vakataotaka na noda dau rawa ni raica, vakila, ka lomani ira na tani. Na totolo ni nanuma na Turaga ena masu ni “yalomu taucoko”11 kei na nanuma na veika vakayalo sa yaco ena noda bula ena vakarabailevutaka na noda rawa ni raica ka vakila na veika e va-Karisito. Qo meu sa tarogi kemuni:
-
Ko se nanuma tiko beka na vakacegu o vakila ena gauna, o sotava kina na leqa, ka qai tagi vagumatua vua na Tamada ena masu?
-
Ko se nanuma tiko beka na nomu veisautaka na ituvatuva ni veika mo cakava ena nomu ciqoma na veivakauqeti e yalomu?
O ira na tamata gugumatua ena iVola iMomani era a vaqaqacotaka na rawati ni kila-ka cecere ena rawati mai ni kena nanumi na veika vakayalo sa sotavi oti mai. O Alama a vakacokotaka ka vaqaqacotaki iratou na luvena ena nona wasea vei iratou na italanoa ni nona saumaki mai.12 E vakavulica o Ilamani vei Nifai kei Liai me rau dau nanuma—dau nanuma me rau tara na nodrau uluvatu vei Karisito me na sega kina ni rawai rau na vuni ca.13 Meda cakava talega vaka oya. Ni da nanuma, na Kalou ena vukei keda meda vakila ka bula kina. Oqo e vakadeitaka na titobu ni ibalebale ni nona vosa na tui o Penijamini, ni a kaya, “O koya mo dou qai nanuma kina ka kakua ni rusa.” 14
Dua na ka tabu au dau vakamareqeta ka dau nanuma tu ga oya na gauna au kila kina ni iVola iMomani e vosa ni Kalou. Au vulica ni rawa ni da na sotava na yalovakacegu ka na dau dredre meda kunea na vosa me vakamacalataki kina. Na siga oya, niu sa tekiduru, au vakila ka kila ni sa dina sara, na veika au na sega ni rawa ni vulica ena duatani tale na sala. Na veivakasama vakaoqori sa vakavuna na vakavinavinaka tawamudu sa dau vakaukauwataki au ni sotavi na gauna dredre.
O ira era ciqoma na kila-ka oqo e sega ni mai na dra kei na lewe, ia mai vua ga na Tamada Vakalomalagi, era na kila deivaki ni o Jisu na Karisito, ni oqo na Nona Lotu. Na kila sara ga oqori ena veivaqaqacotaki me na yaco kina na veisau meda na rawata na ka e gadrevi, meda lako rawa mai kina vei Karisito. Koya sara ga oqo na vuna, eda sa sureti ira kece kina na tamata mera papitaiso, veivutuni ka vakanamata Vua ena gauna oqo.15
Oi keda kece, ni da sa lako mai vei Karisito, ena rawa ni da raica, vakila, ka kila deivaki ni o Karisito a vakararawataki ka sorovaki baleta na noda ivalavala ca, me rawa kina vei keda na bula tawamudu. Kevaka meda veivutuni, eda na sega soti ni dau vakararawataki.16 Me vakavinavinakataki ga o Koya, ni sa na rawa ni vakamamadataka na yalo sa mavoa kei na vakavinakataki ni bula sa mai kavoro. E sega ni dua na icolacola ena sega ni rawa ni vakamamadataka o Koya se kauta laivi. E kila na noda rarawa kei na tauvimate. Au yalataka vei kemuni ni gauna sa vaka me sogo kece kina na katuba, ka sa vaka me sa sega ni qai rawa tale e dua na ka, o Koya ena sega ni rawa ni laivi kemuni. Ena veivuke o Karisito ka sa ikoya na sala ni veisereki mai na bula vesuki, yalolailai, se dua tale na ka e yaco tiko. E kila o Koya na “vukei ira na nona tamata.”17 Na bula vakawati kei na matavuvale e sotava tiko na rarawa—bolebole ni bula vakailavo e sotavi tiko, ivakaraitaki e sega ni vinaka, se leqa ni matavuvale—ena sotavi kina na veivakacegui mai lagi. Ena veivakacegui ni sa “vakilai ka laurai” ni sa tucake tale mai na mate o Koya kei “na veivakabulai sa tu vua e tabana,”18 ka sa iKoya sara ga, eda na sota ka veimarautaki vata kina kei ira na wekada era sa takali yani. Sa dina sara ni noda saumaki Vua eda na vakacegui kina ena noda vakabulai.19
Au sa kila deivaki ni dina kece na veika oqo. Na ka oqo au sa duavata kina kei ira na mai vakatawai Amerika e liu ni ra a kaya: “Osana! Sa kalougata na yaca ni Kalou sa Cecere Sara!”20Ena veivakabulai o Koya. Au vakadinadinataka ni o Jisu na Karisitio, na Mesaia savasava. O Koya na Turaga ni Lewevuqa, na noda iVakabula ka Dauniveivueti. Ena yaca i Jisu Karisito, emeni.


text:
Oqo na nona cau ena veimacawa o Viliame Gavoka, na lewe ni Palimedi ka i To ni Veisaqa. E dau solia tu eso na vakasama ni vakacicivaki bisinisi meda rawa ni vuli mai kina na i Taukei, ni wiliwili sara yani.
E KA bibi na noda vakailavotaki na kawa iTaukei ka usutu tiko ni noda veisoli vakasama ena veimacawa.
E na Nai Lalakai ena vula sa oti e totoka dina na kedratou i taba na dareketa ni Fijian Holdings ena nodratou a bose tiko ena board room ena kena vale ni veiliutaki, oya ena Ramarama House. Me vaka eda kila raraba ni Fijian Holdings e noda na kawa itaukei, ka ra tauyavutaka na noda Turaga Bale ena 1984.
E a tauyavutaki ena $20 na milioni, ka sa vakatubu i lavo sara vakalevu, me taukena rawa e voleka ni $500 na milioni na i yau vakabisinisi e daidai.
Me vaka au sa vakaraitaka oti ena vica na gauna sa oti, e dodonu meda vakaduria tale e vica na kabani me vakataka na Fijian Holdings. Au sa vakaraitaka oti talega nira sa tiko rawa e 14 na veikabani ka yavutaki me vakataka na Fijian Holdings, oya o ira na noda dui kabani ni veiyasana.
O ira na noda veikabani oqo eda tekivuna ga o keda ena soli ni yasana, kei na vei sala kece ni kumuni i lavo e noda ga o keda. Era sa bula tu nikua vakabisinisi ka ra yacova tiko e dua na i vakatagedegede e dodonu me tosoi cake tale.
Na i vakatagedegede oqo, oya na kena yavutaki tiko vakalevu na nodra qaravi bisinisi ena veiyau tudei me vaka na vale kei na qele. (properties).
Oqo era yau dei ka vinaka meda taukena, ia, era dau vesuka vakalevu na i lavo qaqa ka dodonu me tiko ena bisinisi me rawarawa kina na vakatubu i yau. Eda rawa ni kaya, ni lewe vuqa sara vei ira na noda kabani ni yasana era taukena tu na veivale lelevu eso, ia, era vesuki tu vakadinau ena baqe. Ena qai yaco mai na gauna mera sa saumi oti na i dinau, ia, e dau taura tiko e dua na gauna balavu sara.
E dodonu kina meda vakasaqara eso na veisala eso mera vakailavotaki kina ena i lavo qaqa o ira na noda kabani mera vakatubu i yau vakalevu.
E dua na kena sala rawarawa duadua oya, meda yalovata me dua na i vakacavacava me rawata na i lavo qaqa ena tikina oqo. Au sa vakatututaka vakavica e Palimedi me veisautaki e dua na i vakacavacava ka vakatokai tiko ena yaca ?environmental levy?, me vakatokai me ?qoliqoli tax?. Na i vakacavaca na environmental levy oqo era sauma tiko na saravanua ena 6 na pasede ena veika kece era vakayagataka ena noda veiotela kei na gacagaca kece ni veiqaravi ena saravanua.
Au vakatututaka me vakatuburi kina 8 na pasede, ka yacana na qoliqoli tax, ka wasei kivei ira na noda veikabani ni yasana. E nanumi tiko ni na rawata na saravanua e $2.2 na bilioni ena yabaki 2020; e 8% ya ena volekata tiko na $176 na milioni. Ena kena tubu ga na saravanua ena veiyabaki, oya ena levu talega na veika eda vakagolea kivei ira na noda kabani ni yasana. Oqo e vakaitamera sara ka na laveti ira na noda kabani ni yasana ena kena vakaitagedegede eda tatadrataka tu e daidai, ka na vakadaberi keda dei na kawa i Taukei ena vuravura ni bisinisi ena veigauna mai muri.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
Update: 10:38AM SA MAI yala toka na noda i talanoa e na gauna e tukuna tiko kina o Luke ni qai mai rogoca na yacadrau na yalewa tevoro (Geli) e na gauna e sa yabaki ciwa kina, baleta ni dua vei rau na yalewa tevoro e a qai vakawati e na matavuvale nei tinana.
Ni tei wiliwili sara yani:
?O ya na vuna e matata vakavinaka tiko kina vei au na noqu kila na i talanoa oqo, baleta ni qai mai maroroi sara ga e dua vei rau e na matavuvale nei Tinaqu,? kaya o Luke.
Nodrau sa mai tiko e nakoro, e rau vakayacora vakavinaka sara ga na yalayala e rau a yalataka mai e na gauna e rau sa soro kina.
Tomana ni toso tiko na gauna e sa via vakawati e dua vei rau, o ya e kena i balebale ni o rau na rua oqo, e rau tiko e na maliwa ni tamata kei na tevoro, ka sa makutu sara talega e dua na turaga ni Tukavesi me vakayacora na lomana.
Kuria ni toso tiko na gauna e sa qai yali vakatawamacala e dua vei rau na yalewa tevoro, ia, o kena i karua e sa bula mamarau sara tiko e na nona sa vakawatitaki e na matavuvale nei tinaqu.
?Na ka kece sara ga au raica e mataqu, ka?u sa mai talanoataka tiko qo.
?Au vakabauta ni nona sa yali tawamacala o kena i karua, baleta beka ni sa galili, ka rau sa sega ni veitalanoa vakalevu kei kena i karua, ka ni sa tovolea o kena i karua na kamikamica ni bula vakawati kei na veimosimositi ni dua na tagane kei na dua na yalewa.
?Na gauna dede e rau a bula voli mai kina e na loma ni lekutu, e rau dau veivolekati sara vakalevu, ia na gauna e sa vakawati kina e dua vei rau, sa tekivu talega e kea na nodrau veiyawaki, baleta ni sa malemaleka vei kena i karua na bula ni vakawati,? kaya o Luke.
Kuria ni o ya beka na vuna e sa yali tawamacala kina e dua vei rau, ka ni ra qai la?ki raici koya na lewe ni koro ni sa yali mai e na vale ka tawana tiko.
Tomana ni sa toso tiko na gauna, sa rogovaki sara mai nakoro ni sa bukete o Nau, ka vakasucuma mai e dua na cauravou.
E sa qai mani vakayacani na cauravou o ya me ko Ratu Parayama ka bulabula vinaka sara.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
Ena dua na bogi ena vica na yabaki sa oti, rau a mai veisiko ena neitou vuvale e dua na daukaulotu se qai kacivi vou o Elder Swan kei na nona itokani iliuliu mai Japani. E kalougata niu a tiko e vale, au mani sureti rau mai ki loma ni vale. Ena noqu kidavaki rau e mata ni katuba, a coba sara na mataqu ena kote a daramaka tiko o Elder Swan. Au sega mada ni vakasamataka, noqu sa tukuna yani vua, “Dua dina na kote totoka o daramaka tiko oqori!” Ia, a sega ni kote vou, ka sa via siyawa toka. Au vakasamataka sara de rairai e nona e dua vei ira na daukaulotu i liu ka biuta tu mai ena nodra vale na daukaulotu.
A sauma vakatotolo sara mai na noqu vosa o Elder Swan, ka sa veibasai taucoko sara ga ni veika au a vakasamataka tiko. A kaya cacavukavuka mai vaka Japani, “Io, e dua na kote vinaka ‘qo. Na kote ‘qo a daramaka tu o tamaqu ena sivia e 20 na yabaki sa oti ena nona a kaulotu tu e Japani.”
O tamana a kaulotu ena Japan Okayama Mission. Ka ni gauna e sa biubiu kina na luvena tagane me laki kaulotu i Japani, a solia kina vua na nona kote. Na iyaloyalo oqo e vakaraitaka na kote ni rua na itabatamata nei Elder Swan ka rau a daramaka mai Japani.
Sa tara dina na yaloqu na noqu rogoca na vosa nei Elder Swan. Kau sa kila ena gauna oqo na vuni nona daramaka tiko o Elder Swan na kote nei tamana ena nona kaulotu tiko. A tekivutaka o Elder Swan na nona kaulotu ena levu ni nona lomani Japani kei ira na lewena ka dua na ivakarau ka tomana tu mai vei tamana.
Au vakadeitaka ni so vei kemuni ko ni sa sotava eso na ka e tautauvata kei na veika oqo. E so na daukaulotu era veiqaravi mai Japani era tukuna vei au ni o tamadra, o tinadra, o ira na tukadra se tamadra lailai era a kaulotu tale ga mai Japani.
Au gadreva meu vakaraitaka na noqu loloma dina, veidokai, kei na vakilai ni vakavinavinaka me baleti ira kece na daukaulotu oti ka ra a veiqaravi e vuravura raraba. Au vakadeitaka ni o ira o ni vukei ira me ra saumaki mai era na sega ni guilecavi kemuni. “Na kena lagilagi ena ulunivanua na yava ikoya sa kauta mai na irogorogo vinaka … !”1
O au e dua vei ira na saumaki mai oqori. Au a saumaki mai ena noqu yabaki 17, ena noqu a gonevuli tiko ena vuli torocake. Na daukaulotu ka papitaisotaki au o Elder Rupp mai Idaho. E se qai vakacegui wale ga oqo vaka peresitedi ni iteki e Idaho. Au se sega tale ni raici koya mai na gauna au a papitaiso vou kina, ia keirau dau veivolavolai tiko ena imeli ka keirau veivosaki tiko ena talevoni. E sega vakadua ni rawa meu guilecavi koya. Nona dauloloma, matadredredre e sa toqai tu ena noqu vakanananu. E marautaka vakalevu nona kila niu sa toso vinaka tiko.
Niu se yabaki 17, au sega ni kila vinaka sara na itukutuku e rau a vakatavulica tiko vei au na daukaulotu. Ia, a duatani sara na veika au vakila me baleti rau na daukaulotu, kau a vinakata meu vakataki rau. Kau vakila na kena titobu ka tudei tu ga na nodrau loloma.
Meu tukuna mada vei kemuni na siga au a papitaiso kina. Sa ikoya na ika 15 ni Julai, ka sa dua dina na siga katakata. A papitaiso tale ga vata kei au e dua na marama, ena siga o ya. Era a tara ga e ligadra na tobu ni papitaiso na daukaulotu, ka sega soti ni maqosa na kena irairai.
Ni oti ga neirau papitaiso, keirau a sa vakadeitaki tale ga. A vakadeitaki e liu na sisita oqo mai vei Elder Lloyd. Au a dabe vata toka kei ira na lewenilotu tale eso, au bobo, kau vakarogoca lo toka yani na nona vakadeitaki koya. A vakadeitaki koya o Elder Lloyd, oti sa qai tekivu me cavuta vua e dua na veivakalougatataki. Ia, a mai galu mada yani o Elder Lloyd, kau mani dolava na mataqu ka raici koya yani ena vakatataro.
Nikua mada ga au se nanuma vakamatata tu ga na veika au a raica o ya. E drodro na wai ni matai Elder Lloyd ena tagi. Ka sa ikoya na imatai ni gauna ena noqu bula, meu vakila na veiovici ni Yalo Tabu. O koya gona mai na Yalo Tabu vaka ikoya, au rawata dina mai kina na veivakadeitaki ni rau lomani keimami o Elder Lloyd ka lomani keimami na Kalou.
Ni oti o ya sa noqu na madigi meu vakadeitaki. A vakayacora talega o Elder Lloyd. A tabaka na uluqu ka vakadeitaki au meu lewe ni Lotu, vakatikora na isolisoli ni Yalo Tabu, ka sa qai tekivu cavuta e dua na veivakalougatataki. A baci galu tale. Ia, au a kila na cava e sa yaco tiko. Au kila vakaidina mai na Yalo Tabu ni ra lomani au na daukaulotu ka lomani au na Kalou.
Ena gauna oqo au na vinakata meu cavuta e vica na vosa vei kemuni na daukaulotu o ni veiqaravi tiko e vuravura raraba ena gauna oqo. Na nomuni ivakarau kei na loloma o ni vakaraitaka tiko kivei ira tale eso, era sa itukutuku kilai tani duadua sara. E dina ga ni a sega ni totolo sara na noqu kila na ivunau taucoko e rau a vakatavulica vei au na daukaulotu, au vakila na nodrau loloma uasivi, ka vakatavulica vei au na veilesoni bibi na nodrau vei cakacaka ni yalovinaka. Na nomuni itukutuku sa ikoya e dua na itukutuku ni loloma, e dua na itukutuku ni vakanuinui, kei na dua na itukutuku ni vakabauta. E sureta na Yalo Tabu na nomuni ivakarau kei na ka o ni cakava, ka sa rawa kina vei keda mai vua na Yalotabu, me da kila na veika bibi. Na ka au vinakata meu vakamacalataka vei kemuni sa ikoya mai na nomuni loloma, o ni sa wasea tiko mai kina na loloma ni Kalou. O ni sa dua na iyau vakamareqeti ni Lotu oqo. Au via vakavinavinaka vakalevu vei kemuni kece sara ena nomuni solibula kei na nomuni gugumatua.
Au na via vosa tale ga kivei kemuni na daukaulotu ena gauna sa bera mai. Ena noqu matavuvale, eratou lewe va na luvei keirau eratou sa kaulotu oti, ka sa na gole tiko yani na neirau ikalima ni daukaulotu ki na Provo Missionary Training Centre ena mua ni vula oqo. Ena yabaki mai oqo e sa nakita tale tiko ga na luvei keirau gone duadua me lako ki kaulotu ni oti na nona qeretueti mai na vuli torocake.
Kau vosa vakakina vei iratou na luvequ tagane kei kemuni kece sara o ni vakavakarau tiko mo ni kaulotu. E sa ka yaga mo ni kauta vata kei kemuni ena nomuni kaulotu e tolu na ka:
-
E dua na gagadre mo ni vunautaka na kosipeli. E vinakata na Turaga mo ni tarogi ira na Nona sipi, ka vakasaqarai ira.2 Na tamata kece e vuravura taucoko era sa waraki kemuni tu. Ni yalo vinaka ka lako yani vakatotolo ki na vanua era sa tu kina. E sega ni dua e vakataki ira na daukaulotu ena nodra sasaga vakaukauwa me ra vakabulai ira tale eso. Oi au e dua vei ira oqori ka rau vakabulai au mai na daukaulotu.
-
Vakatorocaketaka na nomu ivakadinadina. Na Turaga e vinakata na “yalo sa malumalumu ka talairawarawa.”3
-
Mo lomani ira na tamata me vakataki Elder Swan, ena nona a kauta vata tiko kei koya na kote nei tamana kei na loloma nei tamana me baleti Japani kei ira na kena tamata ena nona laki kaulotu.
O i kemuni o ni sega ni kila mo ni vakavakarau vakacava ena veiqaravi ni kaulotu, ni yalo vinaka ka laki raici nomuni bisopi. Au kila ni na vukei kemuni o koya.
Au vakavinavinakataka vakalevu na nodra kacivi mai vua na Turaga na daukaulotu, ka ra sauma lesu na veikacivi o ya, ka vaka kina na nodra sa veiqaravi tiko ena veiyasai vuravura kece sara. Au sa vakavinavinakataka dina vakalevu na nomuni sasaga kece sara. O ni sa dua na iyau vakamareqeti ni Lotu oqo. Ka mo ni tomana tikoga na nomuni kaulotu ka dau vakataki ira na tisaipeli i Karisito.
Au vakadinadinataka ni o keda eda luvei Tamada mai Lomalagi, e lomani keda o Koya, ka ni a tala mai o Koya na Luvena Lomani, o Jisu Karisito, me rawa me da lesu tale yani ki na Nona iserau. Au cavuta na veika oqo ena yaca tabu i Jisu Karisito, emeni.


text:
Elder Perry, au vakila ni o iko o rairai yabaki 90 gone duadua ena loma ni Lotu raraba. O ni raica na nona a tacavu mai na nona idabedabe.
Kemuni na taciqu kei na ganequ lomani, niu dau kania e dua na tomata dreu vinaka sara se dua na pea dreu mai vuna, dau lesu noqu vakasama ki na 60 na yabaki sa oti ena gauna se dua tu kina na loga ni vua ni pea nei tamaqu mai Holladay, e Utah. E dau vakaburenioni me dau vakatubura na loga ni pea, ka me qai vuataka na pea lelevu ka kamikamica.
Dau lomana vakalevu o tamaqu na burenioni ka dau qoroya nodra dau veivukayaki na oni, rauta ni udolu na kedra iwiliwili ka ra cakacaka vata me rawa ni qai maroroi na veika era yauta mai ena se ni pea ka mai biu vata me rawa kina na de ni oni kamikamica—e dua na isolisoli kakana totoka vakalou. Era kaya na daudidigo ena ka e baleta na kakana ni oqo e dua na kakana ka tiko kece kina na veika me vaka na—enzymes, vitamins, minerals, kei na wai—ka dau gadrevi me soli bula ki na yago.
Dau vinakata o tamaqu me vakaitavitaki au ena kena qaravi na burenioni, ia au dau marau sara niu vakatarai koya me raici ira na nona oni. Ia, mai na gauna oya, au sa vulica e levu na ka me baleta na kena vakacokotaki vakamatau na burenioni—rauta ni 60,000 na kedra iwiliwili na oni.
Era na kumuni vata na oni ka qai vakasoqona vata na wai ni senikau ka qai wakia vata me wai kamica, ka qai buli kina na de ni oni. Oya na veika totoka e curuma tu na ituvaki ni nodra buli mai vua na Dauveibuli. Ni cakacakataki, ena laurai, mai na dua na paudi bibi (0.45 kg) na de ni oni, e dodonu mera sa lesuva mai na 20,000 ki na 60,000 na oni e sivia na milioni na senikau era vukaca ka tautauvata ni wavokiti vuravura vakarua. Ena nona bula lekaleka ni vica na macawa ki na va na vula, e dua ga na oni ena rawa ni kumuna e dua na ikatinikarua ni sepuni ni ti na de-ni-oni.
Dina ga ni vakawaleni tu ga na veika oqo, ia ni vakatauvatani kei na isoqoni ni ka e qai yaco, na dua na ikatinikarua ni sepuni ni ti ni de-ni-oni sa bau ka bibi sara ga ki na bula ni dua na oni. Era na dau vakararavi vua e dua tale na oni. Na cakacaka ena tara-bi vei ira e vica ga na oni me ra cakava, sa na mamada sara baleta nodra veivuke kece kina na oni taucoko.
Sa vaka me ivakatakarakara bibi tu ena itukutuku ni Lotu na burenioni. Eda vulica ena iVola iMomani ni o ira na Jereti era kauta voli na burenioni (raica na Ica 2:3) ena nodra soko ki Amerika ena udolu na yabaki sa oti. E a digitaka o Brigham Young na burenioni me ivakatakarakara ni nodra vakauqeti na painia, mera duavata ena cakacakataki ni vanua dravuisiga liwalala ka wavolita na Great Salt Lake ki na vanua bulabula sa tu vei keda nikua. Sa mai noda na kalougata ena nodra duavata ka cakacaka vata ena sasaga yaga.
Na ivakatakarakara ni burenioni ena laurai ena loma kei na taudaku ni levu sara na valetabu. Na tevali au tucake tu yani kina oqo, e a caka mai na dua na vu ni walnut ka a dau tubu tu ena loma ni bai nei Peresitedi Gordon B. Hinckley ka sa ceuti sara tu kina vakamatau na ivakatakarakara ni burenioni.
Na veivakatakarakara oqo e vakaraitaka tiko e dua na ka dina, na ka lelevu ena yaco ka vakamamadataki na icolacola ni lewe levu era “vakaitavi ena cakacaka vinaka” (V&V 58:27). Vakasamataka mada na ka e rawa ni ra cakava e milioni na Yalododonu Edaidai, kevaka mera vakaitavi kece me vaka na oni lalai ena nodra vakanamata, ka yalodina ki na ivakatavuvuli ni Turaga o Jisu Karisito.
A vakavulica na iVakabula ni imatai ka vunau levu duadua oya:
“Mo lomani Jiova na nomu Kalou ena lomamu taucoko, ena yalomu taucoko, kei na nomu nanuma kecega. …
“Kei na kena ikarua sa tautauvata kaya, mo lomana na kainomu me vaka ko lomani iko.
“Sa vu ni vunau taucoko kei ira na parofita na ivunau e rua oqo” (Maciu 22:37, 39–40).
E rawarawa sara na nona vosa na iVakabula, ia na kena ibalebale sa bau veilauti ka titobu sara ga. Meda sa lomana na Kalou ka lomani ira ka vukei ira na kainoda me vakataki keda. Vakasamataka mada na vinaka e rawa ni da cakava e vuravura kevaka meda duavata ka cakacaka vata ena noda vakamuria na ivakavuvuli i Karisito, ka dinata na itavi ni vukei ira na kainoda—ira noda matavuvale, noda itokani, ira na noda neiba, kei ira na lewenivanua.
E tukuna na iVola i Jemesa, ni veiqaravi sa ivakamacala matata ni Lotu dina (raica na Jemesa 1:27).
Eda wilika na veiqaravi era sa vakayacora tiko na lewe ni Lotu ena veiyasai vuravura vakauasivi na veivuke raraba ena gauna ni leqa tubukoso—na kama, waluvu, cagilaba, covulaca. Na mataqali veivuke ena gauna ni leqa tubukoso vakaoqo me na tomani tikoga me rawa ni da veivuketaka tiko kina na icolacola ni veiqaravi vei ira na vakaleqai. Ia, ena vakacava na bula ena veisiga? Na cava ena yaco ki na veivuke lalai, eda dau vakayacora tu baleta ni tiko vei keda na loloma va-Karisito baleti ira na tani? Ena taura toka e dua na gauna me na qai vakilai kina vei ira na luvena na Tamada Vakalomalagi, ena kena vakatetei yani na Nona loloma vei ira eda veivuke tiko kina. Ena gadreva na vuravura bula leqaleqa oqo na mataqali loloma va-Karisito vaka oqo, ka na gadreva tikoga ena veiyabaki sa tu e matada.
Na veimataqali veivuke vakaoqo e dau sega soti ni vakawai, ia ni sa dau vakasoqoni vata sa vaka na dua na ikatinikarua ni sepuni ni ti na oni ka dau solia e duabulu na oni ki na burenioni. E tiko na kaukauwa ena noda dau lomana na Kalou kei ira na luvena, ni gauna e dau vakavatukana kina na loloma vaka oya vei ira e milioni na luvena lewe ni Lotu, ena vakamikamicataka na bula e vuravura ka muria mai na vakamikamicataki ena deni oni ni vakabauta, vakanuinui kei na loloma.
Na cava meda cakava me vakataki ira na oni daucakacaka ka me na rawa ni da na taukena na mataqali imoimoi vaka oya? E levu sara vei keda eda sa yalodina tu ki na Lotu ena Sigatabu. Sa vakavinavinakataki na tikina oya. Ia, na yaloda kei na noda vakasama sa vakaogai tu ga ena veika yaga me dau qaravi ena loma ni macawa? Eda sa vakamumuri voli ga se eda sa veisau dina sara ga ki na kosipeli i Jisu Karisito? Meda na taura vakacava na sore ni vakabauta sa bucini ena noda vakasama ka laki tea vakatitobu ena kena qele malumu ni yaloda? Meda na cakava vakacava na veisau levu ni yalo ka tukuna o Alama ni na vakavuna na marau kei na vakacegu? (raica na Alama 5:12–21).
Nanuma ni oni e tiko kina na veika kece e gadrevi meda na bula tiko kina. Na ivakavuvuli kei na kosipeli i Jisu Karisito sa ikoya walega na sala eda na rawata kina na bula tawamudu. Na gauna e sa na tiko sara kina e cake na itagede ni noda ivakadinadina me ulabaleta na veika sa tu ena noda vakasama ka kadre ena vuniyaloda, sa da na qai uqeti meda dauveilomani ka veiqaravi me vaka na iVakabula. O koya walega oya na sala eda na qai rawa ni veisau kina meda tisaipeli i Karisito, ni da sa vakaukauwataki ena Yalotabu meda na vukei ira na wekada.
Ni sa na sega ni malele na yaloda ki na veika vakavuravura, eda na sega ni vinakata me da dokai mai vei ira na tamata se vakadonui keda ga vakaikeda (raica na V&V 121:35–37). Ia, eda na taura na veika va-Karisito ka a vakavulica ko Jisu:
-
Eda sa na yalomalua ka yalomalumalumu ka vosota vakadede (raica na V&V 121:41).
-
Eda sa na dauloloma, ka sega ni veivakaisini se lawaki (raica na V&V 121:42).
-
Me uasivi sara nomu loloma vei ira na tamata kecega (raica na V&V 121:45).
-
Me savasava tikoga na noda vakanananu (raica na V&V 121:45).
-
Keimami sa biuta tani na gagadre ca (raica na Mosaia 5:2).
-
Ena noda itokani tu ga na Yalo Tabu, kei na ivakavuvuli ni matabete ena vakalougatataki keda me vaka na tegu sa lutu mai lagi (raica na V&V 121:45–46).
Oqo, kemuni na taciqu kei na ganequ, au sega ni vakauqeta tiko na lotu vakaiukuuku se vakairogorogo. Kena veibasai sara! Au tukuna tikoga meda kalawa yani mai na taucoko ni noda veisau ki na kosipeli i Karisito ena noda vakamuria sara ga na kena ivakavuvuli ena yaloda kei na lomada, ni da na vakamuria sara ga ena yalodina—kei na yalododonu—na ka eda tukuna ni da vakabauta.
Na yalodina oqo ena vakarawarawataka na noda bula ka na vakalevutaka na noda rawa ni kila na ka ena gadreva na Yalotabu kei na ka era na vinakata na tani. Ena kauta mai na marau ki na noda bula kei na vakacegu ki yaloda—na mataqali marau kei na vakacegu ka dau yacovi keda ni da sa veivutunitaka na noda ivalavala ca ka muria na iVakabula kei na Nona ivakaro.
Meda na veisau vakacava? Meda na bulataka vakacava na noda lomani Karisito e yaloda? Dua ga na ka rawarawa sara meda na cakava ena veisiga ka na vakavuna na veisau oqo ki na lewe ni Lotu, wili kina na gonetagane kei na goneyalewa lalai, cauravou kei na goneyalewa lelevu, kemuni na uabula, kei kemuni na tama kei na tina.
Na ka rawarawa oya sa ikoya oqo: ena nomuni masu vakamataka ena veisiga, kerea vua na Tamada Vakalomalagi me vakaraitaka vei iko e dua na Luvena ko na rawa ni laki vukea. Oti mo qai lako yani ka vaqarai koya mo na vukea ena yalo e vakabauta kei na yalololoma. Mo na vakanamata sara ga ena ka oqo, me vaka ga na oni ni vakanamata ki na senikau me kauta mai kina na wai kamica me mai buli kina na de-ni-oni. Ni ko cakava oqo, na nomu kauwai vakayalo ena vakatitobutaki ka ko na raica ni na tadola mai na sala mo na veivuke kina vei ira era gadreva dina tu.
E a vakavulica o Peresitedi Thomas S. Monson ni levu sara na gauna ena sauma na Tamada Vakalomalagi na nona masu e duatani tale, mai vei keda—vei iko kei au—ena noda vosa ni loloma kei na veiqaravi, ena noda dau gole yani ka laki veivuke tu ena yalo ni loloma.
Tukuna o Peresitedi Spencer W. Kimball: “E kilai keda na Kalou ka sa dau wanonovi keda tiko o koya. Ia, e dau vakavuqa ni dau sotava o koya na noda gagadre mai vua tale e dua. Sa ka bibi kina meda dau veivukei” (Nodra iVakavuvuli na Peressitedi ni Lotu: Spencer W. Kimball [2006], 95).
Au kila ni ko cakava na ka oqo—mai vale, mai koronivuli, mai vanua ni cakacaka, vakakina mai valenilotu—ena tuberi iko na Yalotabu, ka sa na qai rawa ni ko na kila na ka ena vinakata o koya e gadreva tiko na veivuke, vakakina na mataqali veivuke cava ena gadreva. Ko na tuberi mai vua na Yalotabu ka ko na vakauqeti mo vukea na vakamikamicataki ni bula ena loloma dina va-Karisito kei na Nona kosipeli.
Nanuma tiko, me vaka e dua na ikatinikarua ni sepuni ni ti na oni ka na vukea na burenioni, kevaka meda vakalevutaka vaka oya na noda veiqaravi me vakaudolutaki se vakamilionitaki na masulaki ni veituberi vakalou mera vukei kina na luvena ena sala e va-Karisito, ena rawa ni laurai sara ga e matanavotu na kena mawe ni na vakararamataki o vuravura ena Rarama dina va- Karisito. Ni da sa semati vata, eda na vakaduavatataka na matavuvale, o ira era tu duadua, o ira era galili, o ira era sa vakaloloma kei ira na luvena na Tamada Vakalomalagi ka ra se vakasaqara tiko na dina kei na vakacegu.
Sa noqu masu kemuni na taciqu kei na ganequ ni da na dau masulaka ena veisiga na veivakauqeti meda na kunea e dua eda rawa ni vukea vakaidina, wili kina na veituberi ni kosipeli kei na ivakadinadina. Ni sa na mai cava e dua na siga, meda na dau qai kaya, “io” ena kena dau tarogi, “Au caka vinaka beka li edai? Sa dua li e bau vukei?” (Sere. #131).
Oqo na cakacaka ni Kalou. Meda sa gumatua sara ena veiqaravi me vakataki ira na oni lalai, sa noqu masu malumalumu ena yaca i Jisu Karisito, emeni.


text:
ENA loma ni dua na macawa e na veivula kece, e sa dau vagalalataki tiko me gauna vakatabakidua ga ni cakacaka vakoro.
E vakamacalataka toka e na Na i Lalakai o Apenisa Kobakobau na turaganikoro e na koro ko Savu, e na Tikina o Vugalei e na yasana o Tailevu, ni i tuvatuva oya era sa bosea oti vakoro ka sa vakamuri sara tikoga me yacova mai na siga e daidai.
E kaya o Kobakobau ni tolu na macawa e na loma ni veivula era dui qarava kina na nodra i teitei, ka vakakina na veicakacaka tale eso, ia, na i katolu ga ni macawa era sa qarava sara ga kina na cakacaka vakoro.
?O ira na turaga kei na cauravou era tara na neimami valevakoro, o ira na marama era sasamaki kei na veika matailalai tale era qarava me baleta na koro.
?Niu vakadikeva tiko na solesolevaki keimami vakayacora tiko oqo, au raica ni dua na tamani toso levu, mai na cakacaka vakoro e na loma ni dua ga na siga, e na dua na macawa,? e kaya.
E kaya o Kobakobau ni matai ga ni nodra valenisoqo e dua na turaga ni Naimasimasi, ka ra qai veivuke ga na cauravou e nakoro.
Kuria ni i lavo e tosoi tiko kina na nodra valenisoqo, era tara sara ga mai nodra taga, ka sega ni dua na veivuke e gole yani e tuba.
?Me yacova mai na gauna oqo, keimami sa vakayagataka oti e $250,000, a ya na kedrai i sau na cauravou kei na matai, ka vakakina na i sau ni kakana e ra vakayagataka tiko e na veisiga. Kevaka e donu na neimami i tuvatuva, au vakabauta tiko ni loma ni tolu se va na macawa mai oqo, e sa na dolavi kina na neimami valenisoqo,? e kaya.
Tomana o Kobakobau ni rauta ni 60 na vale e tiko e na nodratou koro, ka 300 vakacaca na lewe ni koro, e ra bika tiko na dela ni yavu.
Tinia na nona i vakamacala o Kobakobau ni lawa ni koro e vakatututaki tiko e na gauna oqo, era sega soti ni kauwai kina, ka ni dau vakadreta tikoga o koya vei ira na nona lewe ni koro, me ra kubeta matua tikoga na lawa ni koro makawa, baleta ni vakavulica vinaka na bula vakaivakarau, ka ra se dau cakava ga mai na noda qase.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
Update: 11:01AM ESA tutu na soqo au donumaka, e dua keirau qai sotava oqo, e sa bau warumisa, cacalidilidi, ka uneune ga na loma ni rara.
E vakadeitaka mai na i tukutuku oqori ki na Na i Lalakai o Qasenivuli Vakacegu Iliesa Baravilala.
Kaya o Baravilala ni dua na kalougata levu ni rau a bau sureti kei Mosese Baledrokadroka na cauravou domo koula ka sa kilai levu tiko e na noda vanua e na gauna oqo, me rau la�ki cau talega e na vakananumi ni yabaki drau (100) ni koronivuli na Vaturu District School e na colo kei Nadi.
Tomana o Baravilala ni rau a ciqoma na veisureti nei Na i Talatala ni Tabacakacaka ko Vaturu, o Talatala Iliesa Nasedra, na jeameni ni komiti ni koronivuli o ya.
E kaya o Baravilala ni totoka vakaoti tu na draki e na mataka ni siga Vakaraubuka na i ka 24 ni siga e na vula sa dromu, ka mudre malua tu na cagi e na veidelana drokadroka e Nadogo.
Kuria ni da tu e na loma ni bai ni koronivuli, e da rawa ni sarava tu na rara ni waqavuka levu mai Nadi, ka davo galugalu tu mai dakuna na nodra sala na tukada na Tualeita, ka ratou davo toka vakababa na koro ko Korobebe, Sabeto kei Natalau.
Sa rairai totoka ni da vakaraica ni ra ciri cacavukavuka yawa yani na yatu Malolo kei na yatu Yasawa, ka vakakina na karakarawa ni waitui bula.
�Era sa tekivu yacoyaco yani na vuli oti kei ira na vulagi sureti e na koronivuli ko Vaturu me keimami mai duavata e na kena marautaki na yabaki lagilagi e 100.
�Qai tini donu na kaloko sa kele mai na nona waqa ni vakalele na vulagi dokai, ka i liuliu levu ni lotu Wesele ni Wasewase o Vuda, o Rev Jeremaia Uluivuda mai Viseisei e Vuda.
�Sa dua na ka lagilagi dina ni vakayacori kece vua na veiqaraqaravi vakavanua, ka ra vakaitavi kina na gonevuli era vuli tiko e Vaturu e na gauna oqo,� kaya o Baravilala.
Tomana ni gauna e sa cereki oti kina na i vakananumi ni yabaki drau, e sa qai mai lagata yani na cauravou lailai ni Naova o Mosese na sere ka vulici vakatabakidua sara ga me baleta na soqo e na siga oya.
E soli tu na draki mai lagi, ka kadresu na loma ni rara e na veimataqali tuisi kei na tauratale vakaivua.
Kuria o Baravilala ni vakamarautaki ira tu na lewe ni vanua e Vaturu na domoi Modjee, ka drodro vakayauyau ga na soli e na siga o ya.
Ni qai dre ko Malolo era sa solia rawa na tiko e na soqo ni yabaki 100, e 50 vakacaca na udolu, me rawa ni tekivu kina na kena tara e dua na koronivuli ni sekedari me ra tuberi kina na kawa bula kei Vaturu e na veisiga ni mataka.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
They also say Fiji must know the action of the President shows there is definite trading, a deal and a buy-off taking place already. They suggest the President may be asking for another term or another increase in salary.
A statement from The Peoples Desk says: "Mr President we know you have the power to call for the removal of Bainimarama government because the country is only living on debt and borrowings. The level of corruption and the level of real time debt is very high and there is definite zero growth to our economy and we are sinking deeper into debt.
"The figures shown by the experts are fabricated. Just recently the people’s power over their money the pension scheme at FNPF will be reduced from 25% to 10% even without proper consultation. What else is left for you to act?
"Your action today over the decommissioning of the two senior military officers is a disgrace because true justice is blurred from your office."
Full statement from the People's Desk.
SA VAKALOLOVIRATAKI NAI TIKOTIKO NI MATAIVALU E VITI ENA YAMEKEMEKE KEI NA YALOWAI NI VAKATULEWA VAKAGONEGONEYA NI PERESITEDI VAKAILOA ENA NODRAU VAKASIVOI MAI NA NODRAUI TUTU O BRIGADIER GENERAL PITA DRITI KEI LIETNANT COLONEL RATU TEVITA ULUILAKEBA MARA
Sa dua dina na siga guiguilecavi dredre vei Viti ni sa mai cabe cake sara ki cake na butobuto ni rai e dodonu me tiko kina vale ni volavola oqo ni Peresitedi ena nona mai vakasakei rau na Turaga ni valu o Brigadier General Pita Driti kei Lietnant Colonel Tevita Uluilakeba na Commander ni 3FIR.
Sa dina sara na ka e tukuna o Ratu Tevita Mara oya na vuni ni nona dro I Tonga,baleta ni mataveilewai sa tiko oqo e Viti sa vakatabakidua ka sa sega ni tiko na dodonu kei na galala vei ira na lewe ni vanua mera tukuna kina na nodra kudru baleta ni mata veilewai taucoko e Viti e lewa tiko o Aiyaz Khaiyum na AG vakailoa, Nazat Shameem na turaga ni lewa vakacegu ka wati Aslaam Khan na CEO ni Vodafone kei Bainimarama na PM bavulu. E kaya o Ratu Tevita ni sa tu vakarau o koya me saumi taro kina mata veilewai era digitakana lewe ni vanua ena dua na matanitu vou.
E daidai eda sa da qai raica dina na roka ni nona bula ni Peresitedi ni sa dua o koya ena matanitu e sa mai voli mei, to nei AG kei Bainimarama. Na ka e cakava oqo na Peresitedi sa vakayalia kina o koya na nodra raici koya cake tu na lewe ni vanua ka sa na oti kina eke o ira na wekana na dau mai sikovi koya baleta ni o koya sa tauvi dra tu na liga ena nona mai dau ni vebeitaki vou,[Prosecutor]ka Turaga ni lewa vou [Judge] kina kisi ni veilewai nodaru na turaga ni valu oqo ena nodrau sa vakacegui mai ena nodrau i tutu vakaturaga ni valu.E vei na dina ni tukutuku ni mataveilewai e tukuna tiko na kaivalagi lasulasu na Solicitor General Christopher Pyride ni mataveilewai e Viti e liutaki tu vakataki koya ka galala sara mai na lewa era kaya mai tautuba?
Sa da qai raica vakasiga levu tu na lewei Viti na macawa ni vakatulewa sa tiko vua na Peresitedi ni sa sega mada ga ni rokova okoya na mataveilewai me waraka na kena macala me qai sainitaka na veivakadaberi. Sa mai coko tu oqo na Peresitedi ka sa na tukuni ena pepa ena veiyasai vuravura ni sa butobuto dina tu na mataveilewai ka sa nodratou ga lewe vica na vakatulewa sa sega na dodonu kei na galala nil ewe ni vanua. Eda sa bula tu oqo ena gauna rerevaki duadua baleta niko beitaki ena dua na ka, ka ko kilai niko meca ni lakolako,o dina se lasu o na bala ga ena vale ni veivesu. Eda sa tiko oqo ena gauna meda cakacaka taka kina nai to cava meda na tiko kina?
Eda kila ni veika sa mai cakava oqo na Peresitedi sa boroi Viti ena dua nai yaloyalo butobuto e vuravura raraba ena mataveilewai e Viti. Oqo sara ga ka era na sega kina ni lako mai kinai Viti na dau vakaduri bisinisi levu na nodrai lavo kara bisinisi dina sega ni kominisi Jaina. O ya ni tu vakatabakidua tu na mataveilewai kei na Ovisa ni lewa tu na veika kece na PM bavulu.Raica mada na veilewai ni ovisa ni vale ni veivesu kei na Ovisa,rau veiba tale na Commissioners qai vakatulewa tale main a PM. Kila na cava ena kacabote sega ni sega.Waraka, Namaka
Ena gauna sara ga oqo o ira kece na lewe ni DPP kei ira kece na judge era voli kece tu na nodai tutu eratou lewai kece ena veika mera tukuna. E tiko donuya tu oqo na gauna ni veiliutaki vaka “Dictator”.
Ena gauna sara ga oqo sa curuma tu na sala ni dra nei Bainimarama na kaukauwa kei na lewa kei na koco.Nona rai sa qiqo ka mamare sara baleta ni sa tauvi koya na vinakata nai tutu ni Peresitedi baleta ni koya ga qo ena nona kina na absolute power and authority me kakua ni dua me saqati koya.Na Peresitedi me kila tiko ni walega qo san a vakagalala taki kina mai na nonai tutu, e vinakata se sega. Ena veivakurabuitaki nida raica na gauna cava ena coup taki kina nai tutu ni Peresitedi mai vei PM.
Turaga Peresitedi moni nanumi ira na luvi Viti era sega tu ni kila na cala cava era na colata mai muri ena kena saumi na levu ni dinau sa binia tu oqo na matanitu vakailoa nei Bainimarama ka koni wili tiko kina.
Moni kila kevaka ena yaco mai na veikavivi ni kalou era na qai tagicaka tu o ira na wekamuni na veika vinaka koni cakava.Kevaka e sega sa na dredre sara ni na turu na wai ni mata baleta ni koni raica ka sega ni cakava kina edua na ka.


text:
Soqo Vakavanua
E na dau vulici na kena meke, ka na lewai vakavanua se me ra meke na marama se turaga. Oqo e dau meke vakarautaki me vaka na meke ni vakasenuqanuqa, solevu vakaturaga, veibuli ni Turaga, dolavi ni dua na ka ni veivakatorocaketaki me vaka na gaunisala, valenisoqo se veisiko vakaturaga.
Gauna ni Marau
E dau caka na veimeketi ka dau vakavuqa me dau caka na vucu. Na meke bulagi e dau caka ena gauna ni siga ni sucu se tawase ni yabaki
Yaco mai na Vulagi
E dau caka na veivakamarautaki ka caka na meke i cili. E liu e dau caka na veisauvi (meke vaka i taukei ka meke na vula). Ni ra meketi na vulagi ka ra sega ni rawa ni sau – e dau caka na i vakatale ni meke.
Ni dua e Mate
Ni sa bogi va e dua, e sa rawa me caka na meke. Na yaca ni meke oqori na vakavidiulo
Sucu ni dua na Gone
E dau caka na meke ka ra dau meke ni vakalasalasa kina na buinigone ka ra dau kevekeve tiko kei ira ka ra lako yani na kedra baba se ko ira e ra laki roqoroqo yani. I a ni sa qase cake mai na gone e dau vakawelei na meke nei tukana se ko buna na meke ni vakawele.
Na Vucu
Ni dau vakacavari e dua na cakacaka me vaka na tara vale, teitei, were koro, se cakacaka vakavanua tale eso, e ra dau qai mai dabe ena vakacegu na qase ka laga na vucu se vakavunigasau se vakalutuivoce. E dau sega ni dau matanataki na vucu.


text:
Au dolava na noqu ’email’ ena mataka nikua, sa ‘comment’ tu kina e dua ka yacana ko Vuka. Ena nona i vosavosa au tara rawa ni o koya e dua vei ira na tokona tiko na vuaviri. Au a sa ‘approve’ taka tu na nona ‘comment’, ia, sega ni dede au veisautaka na lomaqu meu sa mai bokoca mada yani ka ni sega sara ga ni yaga vakalailai meda rogoca na kawa i taukei.
O ira oqo era sa vosa oti. Era a vosa ena gauna e a mai tauri kina vakaukauwa na matanitu vakasivoi. Era a vosa ena gauna a kalawaci kina na Bose Levu Vakaturaga. E ra a vosa ena gauna a vakamatei kina ko Sakiusa Rabaka. E ra a vosa ena gauna a vakamatei kina ko Nimilote Verebasaga. Era a vosa ena gauna a vakatutu(submission) kina ko Dr Sahu Khan ena nona via mai vakataroga na ‘legality’ ni o cei e nona na qele ni taukei- e dua na ka eda kila taucoko ena siga eda se qai sucu mai kina ni sega ni dau vakatarogi, ka vakabibi sara ke o vulagi. Era a vosa ena nodra mai vakacegui e dua nai wase levu ni kawa i taukei ka ra a veiliutaki tu ena veitabana vakamatanitu. Era a vosa ena gauna era a kocova kina nai tutu eso vakaveiliutaki. Era sa vosa oti.
NIKUA EDA SA VOSA!